禪林備用卷之七
other:: 
# 國 百丈龜鏡文
國　百丈龜鏡文
夫兩桂垂陰。一華現瑞。
自爾叢林之設。要之本為眾僧。
是以開示眾僧。故有長老。
表儀眾僧。故有首座。
荷負眾僧。故有監院。
調和眾僧。故有維那。
供養眾僧。故有典座。
為眾僧作務。故有直歲。
為眾僧出納。故有庫頭。
為眾僧典翰墨。故有書狀。
為眾僧守護聖教。
故有藏主。為眾僧迎待檀越。
故有知客。為眾僧請召。
故有侍者。為眾僧看守衣鉢。
故有寮主。為眾僧供侍湯藥。
故有堂主。為眾僧洗濯。
故有浴主水頭。為眾僧禦寒。
故有炭頭爐頭。為眾僧乞丐。
故有街坊化主。為眾僧執勞。
故有園頭磨頭莊主。
為眾僧滌除。故有淨頭。
為眾僧給侍。故有淨人。
所以行道之緣。十分備足。
資身之具。百色現成。
萬事無憂。一心為道。
世間尊貴。物外優閑。
清淨無為。眾僧為#CB08764;。
迴念多人之力。寧不知恩報恩。
晨參暮請。不舍寸陰。
所以報長老也。尊卑有序。
舉止安詳。所以報首座也。
外遵法令。內守規繩。
所以報監院也。六和共聚。
水乳相參。所以報維那也。
為成道業故。應受此食。
所以報典座也。安處僧房。
護惜什物。所以報直歲也。
常住之物一毫無犯。
所以報庫頭也。手不把筆。
如救頭然。所以報書狀也。
明牕靜桉。古教照心。
所以報藏主也。韜光晦迹。
不事追陪。所以報知客也。
居必有常。請必先到。
所以報侍者也。一瓶一鉢。
處眾如山。所以報寮主也。
寧心病苦。粥藥隨宜。
所以報堂主也。輕徐靜默。
不昧水因。所以報浴主水頭也。
緘言拱手。退己讓人。
所以報炭頭爐頭也。
忖己德行全缺應供。
所以報街坊化主也。
計功多少。量彼來處。
所以報園頭磨頭莊主也。
酌水運籌。知慚惜愧。
所以報淨頭也。寬而易從。
簡而易事。所以報淨人也。
是以叢林之下。道業惟新。
上上之機。一生取辦。
中流之士。長養聖胎。
至如未悟心源。時中亦不虗弃。
是真僧寶。為世福田。
近為末世之津梁。
畢證二嚴之極果。
若或叢林不治。法輪不轉。
非長老所以為眾也。
三業不調。四儀不肅。
非首座所以率眾也。
容眾之量不寬。愛眾之心不厚。
非監院所以護眾也。
修行者不安。敗群者不去。
非維那所以悅眾也。
六味不精。三德不給。
非典座所以奉眾也。
寮舍不修。什物不備。
非直歲所以安眾也。
畜積常住。減尅眾僧。
非庫頭所以贍眾也。
書狀不工。文字滅裂。
非書狀所以飾眾也。
几桉不嚴。喧煩不息。
非藏主所以待眾也。
憎貧愛富。重俗輕僧。
非知客所以贊眾也。
禮貌不恭。尊卑失序。
非侍者所以命眾也。
打疊不勤。守護不謹。
非寮主所以居眾也。
不閑供侍。惱亂病人。
非堂主所以恤眾也。
湯水不足。寒暖失宜。
非浴主水頭所以浣眾也。
預備不前。眾人動念。
非爐頭炭頭所以向眾也。
臨財不公。宣力不盡。
非街坊化主之所以供眾也。
地有遺利。人無全功。
非園頭磨頭莊主所以代眾也。
懶墮併除諸緣不具。
非淨頭所以事眾也。
禁之不止。命之不行。
非淨人所以順眾也。
如其眾僧輕師慢法。
取性隨緣。非所以報長老也。
坐臥參差。去就乖角。
非所以報首座也。
意輕王法。不顧叢林。
非所以報監院也。
上下不和。鬪諍堅固。
非所以報維那也。
貪婪美膳。毀訾麤飡。
非所以報典座也。
居處受用。不思後人。
非所以報直歲也。
多貪利養。不恤常住。
非所以報庫頭也。
事持筆硯。馳騁文章。
非所以報書狀也。
慢易金文。看尋外典。
非所以報藏主也。
追陪俗士。交結貴人。
非所以報知客也。
遺忘召請。久坐眾僧。
非所以報侍者也。
以己妨人。慢藏悔盜。
非所以報寮主也。
多嗔少喜。不順病緣。
非所以報堂主也。
桶杓作聲。用水無節。
非所以報浴主水頭也。
身利溫暖。有妨眾人。
非所以報爐頭炭頭也。
不念修行。安然受供。
非所以報街坊化主也。
飽食終日。無所用心。
非所以報園頭磨頭莊主也。
涕唾墻壁。狼藉東司。
非所以報淨頭也。
專尚威儀。宿無善教。
非所以報淨人也。
盖以旋風千帀尚有不周。
但知舍短從長。共辦出〔尺瑞反〕寅之事。
所冀獅子窟中。盡成獅子。
旃檀林下。純是旃檀。
令斯後五百年。再覩靈山之會。
然則法門興廢。繫在僧徒。
僧是福田。所應奉重。
僧重則法重。僧輕則法輕。
內護既嚴。外護必謹。
設使粥飯主人。一期主化。
叢林執士。偶爾當權。
常宜敬侍同袍。不得妄自尊大。
若也貢高我慢。私事公酬。
萬事無常。豈能長保。
一朝歸眾。何面相看。
因果無差。恐難迴避。
僧為佛子。應供無殊。
天上人間。咸所恭敬。
二時粥飯。理合精豐。
四事供需。無令闕少。
世尊二千年遺蔭。
蓋覆兒孫。白毫光一分功德。
受用不盡。但知奉眾。
不可憂貧。僧無凡聖。
通會十方。既曰招提。
悉皆有分。豈可妄生分別。
輕厭客僧。旦過寮三朝權住。
盡禮供承。僧堂前蹔爾求齋。
等心供養。俗客尚猶照管。
僧家忍不逢迎。若無有限之心。
自有無窮之福。僧門和合。
上下同心。互有短長。
#CB15325;相盖覆。
家中醜惡。莫使外聞。
雖然於事無傷。畢竟減人瞻仰。
如獅子身中蟲。自食獅子肉。
非天魔外道。所能壞也。
若欲道風不墜。佛日常明。
壯祖域之光輝。補皇朝之聖化。
願以斯文。為龜鏡焉。
other:: 
# 有 住持
有　住持 ^645a14

佛祖傳持。延洪慧命。
軌範三界。開鑿人天。
明向上事。轉大法輪。
居金粟如來方丈之位。
得善現尊者長老之名。
入室陞堂。告香普說。
世出世間。法如法說。
行說俱到。名實相當。
舉古明今。師承有據。
或單提直截。對接上根。
或設化隨機。誘勸中下。
成就勝緣。權衡縱奪。
致若行道說法之暇。
勾稽錢穀簿書。豐儉隨宜。
供眾修造。雖曰世間餘事。
古今亦號難齊。苟能兼濟。
斯謂全才。不及此者。
竭力運謀。修造盡心。
供眾安僧。列職任賢。
庶毋曠役。斯謂三等住持。
良非細事。焚修祈禱。
貴在專誠。臨眾閑居。
無宜慢易。叢林之設。
老病為先。照拂矜怜。
尤須介念。方來高士。
加禮送迎。率身以先。
無事不辦。如密庵披衣夜臥。
代先師持戒。克振家聲。
地藏指石說心。與弟子投機。
得大智慧。此皆千古典刑。
佛法重任也。
other:: 
# 虞 前堂
虞　前堂 ^646a36

表率叢林。人天眼目。
分座說法。開鑿後昆。
喫粥飯。赴茶湯。#CB15164;後瞻前。
訓兄弟。行典刑。中規合矩。
坐禪領眾。悉有條章。
齋粥精粗。分付執事。
亡僧後事。撿察主行。
赴眾稍違。傳語下肩。
唱食方來。請益委曲開示之。
繩繩百世。豈細事哉。
如靈樹之有雲門。
圓悟之有大慧。名位烏可輕任者耶。
other:: 
# 陶 後堂
陶　後堂 ^646b18

位居後板。輔贊宗風。
軌則莊端。晚生標格。
行叢林事。訓責兄弟。
屬在前堂。如闕前堂。
仍後堂板送鉢位。
別日上堂。說及却轉前板。
插單唱食。打板坐禪。
眾寮前第三下板絕。
歸堂。燒香一炷。即上被位坐禪。
既攝前堂。餘事一體。
other:: 
# 唐 都監寺
唐　都監寺 ^646b32

山門重任。貴在得人。
百丈監院。幹辦公私。
今都寺是也。大剎多職。
書記方任荷負。貴得翰墨清新。
黼黻宗社。朝夕勤於香火。
歲計攷於簿書。參辭官員。
賀謝檀越。出納収支。
準俻供眾。齋粥常運。
勝心待物。不可輕易。
行#CB03878;有犯。
量過行移。罪亡重科。
誠告聽恕。莊庫職務。
擇舉公心。尊賢容眾。
和氣靄然。供眾缺乏。
竭力運謀。修造事務。
盡心成美。同事才德。
推揚行止。涉私密諭。
或大過累及山門。
密覆住持。毋聞清眾。
方便處置。萬不失一也。
二時撥忙赴堂。他營語及同事。
公私纖粟分明。種種愛護常住。
如楊岐之佐慈明。
石牕之輔宏智。異日遇緣即宗。
人天模範。盛大光明。
未可量也。
other:: 
# 弔 書記
弔　書記 ^646b44

聲名清雅。翰墨典嚴。
製文須合古規。發語當為新鑑。
悚動觀聽。輝映林泉。 ^646c20

若曰佛祖慧命。豈在茲乎。
黃龍南和尚。遇雲峰悅禪師。
指見慈明。方決大事。
謀西江。華藏遁庵會下。
充書記。代赴張循王府。
陞座。到府門。問曰。
書記若會禪。家間自有教授。
謀即歸寺。焚却所畜文字。
徑造天童。默耕此道。
凡十年不出僧堂。
方了大事。後住雪豆。
至天童法道大振。
任重致遠。叢林共知。
other:: 
# 民 藏主
民　藏主 ^646c22

掌握金文。嚴設几桉。
常備湯茶香燭。延迎。
兄弟看經。初入經堂。
先白堂主。同到藏司相看。
送歸桉位。對觸禮一拜。
此古法也。今人物駢集。
藏列東西。務在馳名。
所職何事。直須宗乘洞達。
聖教該通。點對出入經卷。
書填殘缺字畫。焙拂補粘。
盡心成美。亦為報佛之恩。
名寶無辜矣。
other:: 
# 伐 維那
伐　維那 ^646c38

梵語維那。唐言悅眾。
叢林典則。一一舉行。
位列東班。職居清要。
送往迎來。禮須勤重。
病僧將息。令得其宜。
兄弟麤心。委曲調護。
挂搭歸堂。撿示度牒。
上簾収帳。閉爐打扇。
當計寒暖。亡僧衣物。
務要公明。念誦舉經。
詳緩合節。 ^647a4

二時打鎚。堂前鐘鳴。
離位入堂。左手上香一炷。
退兩步半。問訊合掌而入。
槌邊立。先看逐日回向神示。
鐘絕。打槌一下。眾展鉢。
再鳴槌一下。合掌默回向當日神明。
聲微緩引至清淨法身處。
左手作盖勢。側按槌墪。
右手打槌。高不過五寸。
聲絕方下槌。急緩合度。
首座唱食。至有無字。
朝龕轉身。退立板頭。
食徧進前。打鎚一下。
合掌至門限裏。轉身面聖僧。
問訊合掌。歸鉢位。 ^647a12

若施主齋僧。遍食槌後。
從龕後。轉左邊。朝首座問訊。
復轉打槌一下。請施財。 ^647a26

若楞嚴會。化香燭。
或有它緣。戒臈簿假簿。
當送過客司。并請假煩打槌回向。
細大事務。列諸條章。
凡僧堂關係。水頭炭頭供頭。
一一提點。便眾為懷。
若夫興化會裏。克賓棒下罰錢出院。
百世標準也。
other:: 
# 罪 知客
罪　知客 ^647a28

官貴檀越尊宿。諸山門子報及。
預當門迎。次報方丈庫司。
知客即同引見接禮。
輕重臨時變通。送安下已。
相引人事。游山披覽。
不得妄談鄙事。接迎方來兄弟。
茶湯管顧。如儀。施主入山。
須預引接。維那假出叢林事一體行之。
或自有他緣。須白侍者。
事同一也。旦過寮常備燈油柴炭。
僧堂前撿點行益客人粥飯整齊。
遇亡僧。同侍者把帳。
暫到死。主其喪事。
雪豆在大陽。禪月石霜會下。
皆典此職。垂烈百世。
other:: 
# 周 知浴
周　知浴 ^647a40

凡遇開浴。齋前挂牌。
寒月五日一浴。暑熱每日淋汗。
粥了發火。鋪設浴室。
挂手巾。出面盆拖鞋。
鋪脚布。參頭差行者直浴。
半晚浴頭覆首座方丈維那。
鳴皷三下。浴聖。桶內皆著湯。
次第巡廊鳴板三下。
鳴皷開浴。一通僧眾。
二通頭首。三通知事行者。
四皷人力監作。彈壓浴次刊揭門首。
住持二皷前後。 ^647b10

室內小牌。白字一湯。
二水。三滿。打小板。 ^647b20

出浴。看有設浴施主課經回向。
盖妙觸宣明。成佛子住。
前念是凡。後念是聖。
則功不浪施矣。
other:: 
# 發 知殿
發　知殿 ^647b22

嚴淨几桉。常滿燈油。
聖像時當拂塵。供養隨宜修設。
施主香錢油錢。無移互用。
責令行#CB03878;勤奉香燈。
或遇風起。須滅爐火。
結起幡脚。勿近琉璃。 ^647b32

朔望節。假開設殿門。
士庶往來。隨心瞻仰。 ^647b36

大剎佛殿。成道涅槃。
諷經了煎湯。毋得多重抄覔燈油錢。
令生厭心。返招惡果也。
other:: 
# 商 侍者
商　侍者 ^647b38

燒香之職。近侍左右。
聽教朝昏。期法道集大成。
舉賢能合輿論。相看通覆。
委曲周旋。尊宿諸山。
送迎合禮每事愽問先知。
不致貽笑。上下方丈。
如子侍父。餘時不可預坐方丈。
行#CB03878;失事。
時時誡之。住持事繁。
是事關抱。維那知客他出。
回向打槌。事同一也。
亡僧輪把帳。 ^647b46

住持暫不赴堂。立班諷經如常。
久出則歸眾也。
諸山相訪。在兩班後。
人事插香展拜。 ^647c8

官員到來。拱聽畣對。
住持恐有失應畣處。
當代言之。 ^647c10

上堂佛事。請益因緣。
隨即錄呈。慶喜之侍瞿曇。
香林之侍雲門。佛祖寄重。
其可忽諸。 ^647c12

書狀之職。英財特立。
黼黻宗門。官員書尺往還。
山門製疏作榜。方丈命下具草。
稟呈。如無書記。文翰一體。
乃贊輔住持也。既不預回向打鎚。
亡僧不應把帳。然亦隨方毗尼。
當究宗乘。期出生死。
毋事筆硯。虗度一生。
如石田之侍破菴。
不尚翰墨。慧命重焉。 ^647c18

請客之職。出類#CB15072;萃。
毗贊叢林。官貴尊宿。
諸山相訪。須當具禮欵延。
節﨟茶湯。特為管待。
先當具請狀。書自己名。
燒香侍者他故。回向打槌把帳。
一同。上位到門。或住持未知。
首先迎接。早晚咨參。
克成道業。異日領袖叢林。
自茲發軔矣。 ^647c28

衣鉢之職。諳歷叢林。
老成之士。廼任厥責。
諸方通用晚輩。敗德悞事非輕。
進納賢良。忠諫過失。
應緣接物。不可違時。
方丈一應禮節。究心提點。
頭首寮舍缺典。一一以時照拂之。
兩序進退。須預咨謀。
貴在得人。庶符輿論。
如佛照和尚。兩主育王。
皆元庵主侍左右。
浙翁退知客後。韜晦前資十七年。
元異顧之。 ^647c38

密庵和尚住華藏。
松源岳司藏鑰。脾疾赴眾缺典。
庵叱之。後赴靈隱。
不得侍行。如侍者掌衣鉢閤。
左轉右旋之。二大老後世其家。
住持者可不審諸。 ^647c48

聖僧侍者。貴在道心。
二時下供。打下堂槌。
朝夕交點被鉢位。
中夜剔燈。同維那交収亡僧錢。
住持遷化。係把帳。
上首不過堂入堂打槌。
供頭上供。參頭打下堂槌。
本山侍者名字退耕和尚。
自此職歷至前板。
然後出世。此是前輩立身之模範也。
other:: 
# 湯 列項職員
湯　列項職員 ^648a8

副寺之職。職小任重。
眾人命脉所繫。米#CB15097;當須細潔。
粥飯貴得精豐。醬黃豆豉。
合辦及時。鹽醋姜油。
滿足供眾。缺乏預謀上首。
尅落常慎下流。無徇私情。
勿圖己計。推情保惜。
如護眼睛。先德分司列任。
本為眾人。今昧原深加刻削。
麤飯薄粥。臭醋淡韲。
非惟任責者之無知。
實在住持之有過。 ^648a20

典座之職。無真心供養者。
不宜徇關節妄請之。
當與前堂首座謀議。
從眾擢用。萬不失一也。
當廣種蔬菜力除草穢。
四時合種雜物。勤看老圃須知。
園丁當以私惠優其寒暑。
調和羮菜。五味須全。
油醬椒料。常住有限。
須出己囊助辦堂供。
一人辦心。諸天辦供。
多見所在。假名職圖監収。
園地半占。#CB13747;麻苧以為園丁補洗。
#CB15325;代相承。
習以成弊。厨中不許棄賤諸物。
執役選用苦行老成。
若設大齋。食次與上首知事商議。
過多減除皆不可也。
行者不律。誨而至再。
不受訓者。責之罰之。
同利均俵。粥飯上桶。
焚香。望僧堂設拜。
常把眾人頂在頭上。
自獲福利。不汝欺也。 ^648a32

直歲之職。日生事務。
無爽其時。護惜山林庇風水。
牧養火佃。成褫常住。
掃洒廊廡。疏決溝渠。
措辦柴薪。巡警火盜。
#CB01926;記漏跡。
待晴整捉。凡大修造。
各有司存。勤苦向前。
以盡厥職。古人一日不作。
一日不食。思之。 ^648b6

莊主之職。提督農務。
不可失時。撿察田段。
牧養客佃。頑暴者懲戒之。
貧病者優補之。單丁者以時差役之。
旱澇灾氛。課誦禳保。
勿縱淫祀。恣害物命。
諸佃重過。具申山門。
暫到經過。溫存食宿。
毋尚刻剝。竭力運謀。
使火佃有追思之心。
常住有羨餘之益。
方為善美矣。 ^648b14

寮元之職。隨處毗尼。
江左叢林盛時。大慧挂牌普說。
班列西序之下者。
當知所自也。 ^648b24

每日早粥下堂。茶頭鳴寮前大板三下。
大眾歸寮問訊。寮長分手。
寮主副寮對面左右位。
副寮出燒香一炷。
歸位。茶頭當中立。
喝云。〔不審〕大眾和南了。
各回寮舍問訊。 ^648b26

朔望係寮元自燒香。
令挂點湯牌。燒湯出盞。
鳴寮前大板。大眾如常入位。
寮長分手。寮元起。
燒香中爐上下間。
問訊了。復位坐。行湯畢。
起爐前謝湯。每日督備茶湯。
冬月炭火。暑天熟水。
燒湯泡衣。洗衣濯足。
収拾動用什物。經書玩具。
為眾如己。何事不辦。
事事準繩合度。人人禮皃可觀。
所謂旃檀叢林。旃檀圍繞也。 ^648b32

寮主之職。為眾結緣。
#CB15325;相恭敬。
維那拜請。送歸寮舍。
撿點經書玩具。夏中兄弟借看。
具名上單。中夏収起。
兄弟入寮。係接迎之。
公界坐禪看經。看守經櫃。
夜間同寮元巡視經桉。
或失鎻者。留記鎻之。
天明白之。遇節臘。
舉經回向。一旬職滿。
退白堂司。寮元它出。
餘事一同。 ^648b46

副寮之職。其事繁重。
寮中什物。逐一交割分明。
職務一旬。關攝諸事。
粥前參後。不許登閣。
有急切幹者。須白寮主書日書名。
打板上閣。庶免後患。
時時提點湯瓶。夜看火燭賊盜。
掃地拭桉。換水添香。
勿容外人止宿。寄賣物件。
子細収藏。衣竿熨斗。
洗衣桶。眾人所用之物。
各収元處。善用其心。
獲勝妙功德也。 ^648c10

望寮之職。先輩深有意焉。
受職到寮。預知寮中細大。
副寮出盞點茶。相與収拾。
放參藥石。行醋行鹽。
結緣邊事也。 ^648c22

延壽堂主。奉養病僧。
常備姜棗。油燭五味。
以時管遇。病者呻吟。
當生愍念。病稍輕安。
勿縱補益。恣噉無厭。
久佔房榻。病是眾生良藥。
當改過日新。孤燈獨照時。
正好著力。 ^648c28

街坊之職。緣化施主添助常住。
隨彼施心。毫厘無易。
緣事若多。不可重扣。
初檀令生厭賤。世尊乞食。
不越七家。如阿難之歷街切。
貧女寄破氈。奉佛。
生難遭想。則可也。 ^648c36

水頭之職。每朝燒湯。
眾人洗面。手巾乾淨。
冬月焙烘。常備燈燭牙藥。
更點未出。鋪排面盆。
候洗面畢。覆盆元處。
揭起手巾。妨污染也。
盆留一二隻。舊巾一條。
以待後來者。預積柴薪。
善緣為念。 ^648c44

炭頭之職。暑月做造炭團。
辦積白炭。或化施主。
或出庫司。預當究心備準足用。
開爐後。粥了參前。
更點未出。裝爐。齋後隨宜添之。
無失常度。以道為懷。
可也。 ^649a4

磨頭之職。清眾喉噤。
麥用淘洗。乾濕令均。
羅厨細密。面分頭次。
舂米潔白。篩簸糠碎。
依時出粜。或歸庫司。
或俵同利。務在公明。
為眾辦事外。修持道業。
如東山。妙用縱橫。
火中蓮也。 ^649a10

園頭之職。勤苦率先。
灌溉地段。#CB13747;布蔬苗。
存撫園丁。朝夕無怠。
収種下子。及節依時。
火種刀耕。以古為念。
忽然拋下钁頭歸去。
豈不快哉。 ^649a18

樹頭之職。山門松徑。
蔭樣竹木。護惜山林。
備修造。常切巡視。
#CB13747;補及時。
因果歷然。功無浪施。
人少松枯再來良未晚也。 ^649a24

淨頭之職。果自因生。
每朝掃地。裝香及時。
剔燈點燭。換籌洗廁。
出桶拖鞋。手巾乾淨。
湯水寬容。澡豆頻添。
 #CB01926;土常滿。
或時狼藉打併。宜勤討柴洗籌。
俯恤人力。觸邊明淨。
道業圓成。雪豆在靈隱。
牧庵妙喜寶峰會中。
皆服勤斯務矣。
other:: 
# 坐 百丈規繩頌
坐　百丈規繩頌 ^649a30

按百丈大智禪師。
以禪宗肇自少室至曹溪以來。
多居律寺。雖則別院。
然於說法住持未合軌度。
故常爾介懷。乃曰祖宗之道。
欲誕布化。冀其將來。
永不泯者。豈當與諸部阿笈摩教。
為隨行耶。〔梵語阿含。
今云阿笈摩。即小乘教也〕或曰。
瑜伽論瓔珞經大乘戒律何不依隨耶。
師曰。吾所宗。非局大小乘。
非異大小乘。當愽約折中。
設於制範務其宜也。
於是創意別立禪居。
頌曰。
　　昔時居律寺　別院啟禪門　大智禪師後
　　方知祖道尊 ^649a42

大哉大智禪師之立法也。
尊住持以隆道德。
列班序以顯才能。
綱紀叢林。昭烈今古。
貴要人人遵守。祖道愈光。
設或悖法亂倫。斯文喪矣。
因立制令。區別賢愚。
見賢思齊。庶成保社。 ^649b12

一堂中及寮內。去失衣物等。
須具衣物色數。時節處所。
聞白主事。驗認有無虗實。
如情重者。白堂司集眾。
搜堂及寮。犯者公行。
妄者辨眾。頌云。
　　眾中如去失　色件要分明　物重須搜撿
　　情輕事可評。 ^649b20

一聖眾內。或有盜竊酒色。
及鬪諍污眾。喧亂不律等事。
皆集眾弃逐出院。
不從。即聞公。頌云。
　　盜財并鬪諍　酒色污僧倫　速遣離清眾
　　容留即敗羣。 ^649b30

一或有假號竊形。
混于清眾。并別致喧撓之事。
堂司維那撿舉。抽下本位挂搭。
擯令出院。貴安清眾也。
頌云。
　　不信天真佛　來為假比丘　即時抽挂搭
　　去矣莫回頭。 ^649b38

一或有重犯。玷辱同倫。
并院門。即須集眾。
以拄杖杖之。焚燒道具。
逐從偏門而出者。
示耻辱也。頌云。
　　犯重焚衣鉢　應須集眾人　山藤聊示耻
　　驅擯出偏門。 ^649b48

一堂內清眾。如不充主首。
掌握山門。但隨眾齋粥參請外。
當各自省己守分。
積德隆道。用光叢席。
不可已外干管院務。
擅自更張生事。走扇是非。
有撓清眾。無令安靜。
違者。即準院令。頌云。
　　三條椽下客　自了一身休　幸有僧知事
　　何須強出頭 ^649c8

詳此條制。有四種益。
〔一〕不污清眾。生恭信心。
故三業不善。不可共住。
準律合用梵壇法治之。
當驅出院。清眾既安。
恭信生矣。〔二〕不毀僧形。
徇佛制故。隨宜懲罸。
得留法服。後必悔之。
〔三〕不擾公門。省獄訟故。
〔四〕不洩外護。綱宗故。
四來同居。凡聖孰辨。
且如來應世。尚有六群之黨。
況今像末。豈得全無。
向見有輩。但見一僧有過。
便雷同譏誚。殊不知。
輕眾慢法。其損甚大。
今禪門若無妨害者。
宜依百丈叢林格式。
量事區別。雖立法防姦。
未為賢士。然寧可有法而無犯。
不可有犯而無教。
推百丈大智禪師。
護法之益。其為大矣。
禪林備用卷之七
 ^649c20
