玄籤備撿卷第四
author:: 丹丘沙門　有嚴　注
other:: 
# 釋籤卷第九
如意摩尼
摩尼，或云只是如意珠。
記主云：若據法華經中，摩尼珠瓔珞、如意珠瓔珞，此似有異。
今玄云頗梨，籤云摩尼，學者詳之。
估客金匠，準此說之 ^494c43

與而言之曰得，奪而言之則無。
恐體濫故 ^495a6

三軌成乘，即離體一。
體一則濫，剋取真性。
若據顯體，亦秪應是法身德 ^495a10

取性三合為法身，是所顯體。
意亦如前 ^495a14

如前文云，為此義故，簡出正體。
【玄】呌喚求食 ^495a18

火宅喻品偈云：又諸餓鬼，裸形黑瘦，發大惡聲，呌呼求食。
疏釋云：外人宣說有我，望得道果，故云呌喚求食。
亦是橫計四門差別 ^495a22

彼云：或約有門明三諦，如盲聞貝。
或約空門明三諦，如盲聞粖。
或約空有門明三諦，如盲聞雪。
或約雙非明三諦，如盲聞鶴。
輔行釋云：貝聲雖空，貝體是實，喻有門。
米粖柔軟，可喻空門。
雪有非有，可喻雙亦。
鶴飛在空，而不住空，可喻雙非。
四譬。本譬外道執邪常樂，終不見佛道真常樂淨。
乳之真色。一指二指 ^495a30

大經？如來性品云：云何佛性難見難入？
佛言：如百盲人為治眼故，詣良醫所，即以金錍決其眼瘼，以一指示之。
問言：見不？答言：不見。
復以二指、三指示之。
問言：見不？答言：少見。
章安釋云：即以三諦為三指。
初指喻真諦，不見中性；二指喻真、俗二諦，
亦不見性；三指喻一諦，即三諦。
故云少見，即十住也。
初句但聞 ^495a44

多，但聞字。如名異 ^495b10

義異耳。歷軄備位如用異 ^495b14

似多寫此七字，況用異文了。
張儀 ^495b18

籤文少誤，今取史記正之。
張儀列傳云：〔籤作世家〕儀甞從楚相飲，
而楚相亡璧，門下意張儀，曰：貧無行，必此盜相君之璧。
共執儀，掠鞭數百，不服，醳。
於是謁見蘇秦，困，數讓之曰：以子之材能，
乃自困辱至此，吾寧不能言而富貴子，子不足收也。
謝去之，遂入秦。蘇秦已而言其舍人曰：
張儀天下賢士，向者召辱之，以激其志耳。
〔餘陰奉車馬文與籤文同〕儀既相秦，為文檄告楚相曰：
始吾從若飲，我不盜璧而笞我，善守汝國。
史記惠王籤作慧，又背秦籤作背蹤。
范蠡 ^495b22

史記勾踐世家云：勾踐覇越，范蠡稱上將軍，
以為大名之下，難以久居，為書辭勾踐曰：
臣聞主憂臣辱，主辱臣死。
昔者君王辱於會稽，所以不死者，為此也。
今既雪耻，臣請從會稽之誅。
勾踐曰：孤將與子分國而有之，不然，將加誅于子。
范蠡曰：君行令，臣行意。
乃裝其珠玉，與其徒屬，乘舟浮海以行，終不反。
於是勾踐表會稽山，以為范蠡俸邑。
蠡浮海出齊，變姓名，自謂鴟夷子，耕于海畔，
苦身勠力，父子治產，居其無何，致產千萬。
齊人聞其賢等，又自謂陶朱公，復要約父子耕畜，
廢居候時，逐什一之利，居無何，則致貲巨萬。
言居無何者，謂無幾也，言其非久耳。
【玄】熊渠 ^495b42

熊應作雄。【玄】學數則捨大 ^495c20

毗曇數論，學此者則捨成實，以誠實分通大故。
或捨衍門之大善地論，則彈斥中論。
【玄】世性 ^495c24

謂世間眾生，由冥初面有，即世間本性，僧佉外道計之。
【玄】微塵 ^495c30

邪計此身從微塵生四大五陰身。
次釋中二：列章 ^495c36

二下，應云初列章。
【玄】如喜見城 ^495c40

須彌山頂，帝釋有城，名為喜見，文在大論。
【玄】在第五不可說藏中 ^495c44

犢子者，附佛法。外道因讀舍利弗毗曇，
自製別義言：我在第五不可說藏中，云何外道計色是我，
離色有我，色中有我，我中有色？
犢子道人又自作義云：不生不滅，如幻如化。
龍樹斥云：是邪人法。
【玄】觀空即氎 ^495c48

如論云：如坐禪人，觀放端氎，作地、水、火、
風、青、黃、赤、白等想，或復都空。
是故端氎但有名字，從一極微色、香、味、
觸以為實相，假名毛分。
毛分者，毛中小分，名為毛分。
故極微等，皆名毛分。
毛合聚故，故名為毳。
論釋甚廣。【玄】毗紐天生 ^496a10

俱舍云：第三禪頂天也。
大論云：徧淨天者，四臂，捉貝，持輪，騎金翅鳥。
劫初一人生海水上，臍中生蓮華，梵王生於蓮華下，
作是念言：何故空無眾生？
作是念時，他方有八天子化生。
八天是眾生父母，毗紐天是梵王父母。
外道計梵天生四人：口生婆羅門，臂生剎利，
脇生毗舍，足生首陀。
從緣故有，無生故無 ^496a22

大經云：不可定言乳中有酪、乳中無酪。
若言定有者，云何而得體味有異？
若言定無者，何不生兔角〔云云〕？
是乳滅已，因緣成酪。
何等因緣？若酢、若煖，是故得名從因緣有〔云云〕。
明與無明亦如是。
若與煩惱者，名為無明；若與一切善法俱者，名之為明。
細對佛性，由緣修顯 ^496a36

乳中有酪者有門，乳中無酪者空門，亦非對二門。
【玄】見他得樂 ^496a48

七、周行慈，想他得下中上樂。
破見觀之，如中論下兩品所明 ^496b4

有中論二十七品，廣談中理。
如偈云：不生亦不滅，不常亦不斷，不一亦不異，
不來亦不去，能說是因緣，善滅諸戲論等。
至第二十六十二因緣品云：眾生癡所覆，
為後起三行，以起是行故，隨行入六趣。
三行者，身、口、意也。
第二十七破邪見品，破五陰假名六十二見等。
【玄】若得前意 ^496b8

前云數存隣虗，論破隣虗，隣虗有無，未免二見。
【玄】六群 ^496b22

多論云：二人善解算數陰陽，說法論議而多欲，
難途、#CB02494;羅是也。
又二人深通射道，善解毗曇而多癡，迦留陀夷、闡陀是也。
又二人善音樂戲笑，說法論議而多瞋，
馬師、滿宿是也。不違佛所制 ^496b26

六群比丘作制戒緣起。
佛制二已，是六群更不再犯，故云聖人不重犯。
【玄】若下，二、行 ^496b36

苦無常行，是無作門。
【玄】緣中不自在，當教勝處 ^496b42

八背捨中，內有色相外觀色，又內無色相外觀色，而於緣未自在。
若修八勝處，內有色相外觀色少，內有色相外觀色多，
雖然轉變自在，而未廣普，是故更觀青、
黃、赤、白，皆一切處。
【玄】或總一 ^496b46

以身總受。總二 ^496c8

以身總受心。功德黑闇 ^496c12

功德天女、黑闇女、姉妹不相捨，大經喻生必有死。
常樂觀察諸對治門 ^496c16

維摩詰，此翻淨。無垢稱居士，以三德立號，
所謂苦、樂，常、無常，淨、不淨，我、無我，實、不實，
歸依、非歸依，眾生、非眾生，恒、非恒，安、非安，
為、無為，斷、不斷，涅槃、非涅槃，增長、非增長，
增上、非增上。章安釋云：味俗為苦，沉真為樂；
沉真為苦，分別為樂。
常、我、淨等，亦復如是。
又沉真為苦，大涅槃為樂；沉真為樂，大涅槃為苦。
乃至增上、非增上，亦復如是。
問：恒與常何異？答：不從因緣為常，始終不異為恒。
此等皆是二邊之病，互為藥病，名之為門。
即、不即、即 ^496c20

多下，一、即。【玄】尼犍性實 ^496c40

計罪福苦樂，盡由前世，要必當償，今雖行道，亦不能斷。
【玄】周璞鄭璞 ^496c44

鄭重玉璞，若有得者，與其厚賜。
周人聞之，規期其厚賜。
周人風俗，名死鼠為玉璞，乃將詣鄭。
鄭人笑之曰：此死鼠耳。
【玄】偷安莊老 ^497a2

彼云：惡魔比丘退戒還俗，以佛法義偷安邪典，
壓八萬十二之高，就五千二篇之下。
涇濁渭清 ^497a10

本涇清渭濁。【玄】，別門就圓智 ^497a16

先明次第智，此說地前；後明圓智，此說向後或先明圓智此說向後次明次第智此說地前。
【玄】圓門證別智 ^497a20

或先明圓智此說信後後明次第智此說住前；
或先明次第智此說住前，後明圓智此說住後。
圓次第智義不同別。
別門說果不縱 ^497a26

或先明果縱，此說地前。
後明果不縱，此說向後。
或先明果不縱，此說向後。
後明果縱，此說地前。
【玄】圓門說果縱 ^497a34

或先明果不縱，此說信後。
後明果縱，此說住前。
或先明果縱，此說住前。
後明果不縱，此說信後。
然圓德因果，俱從性起，並非縱橫。
今為分別，類別縱橫耳。
【玄】涅槃即生死，顯四枯 ^497a40

本是顯四榮。言四枯者，指生死體全是涅槃，故言枯耳。
或寫誤。皆有門前序中門相 ^497b2

九段之文皆有三義：言門前者，指正說之前也，皆先別次圓。
若正說中，如融不融門，先寄破會明圓融不融，
次約經明融不融、即不即，亦先別次圓是也。
序中門前正說之相者，即徧不徧并約經文判前後，下去皆爾。
止觀記具注解 ^497b8

今引彼文注之，使講習免撿。
譬如長者〔佛也〕多有諸牛〔教也〕，色雖種種
〔隨機〕，同共一群〔理一〕，付放牧人〔弘教〕，令逐水草
〔被機〕，唯為醍醐〔常住〕，不求乳酪。
時放牧人#CB00014;已自食
〔弘教者自益〕，長者命終〔佛滅〕，所有諸牛悉為群賊之所抄掠
〔盜佛教法〕。賊得牛已，無有婦女〔無慈〕， #CB00014;已自食
〔利養〕。群賊相謂：長者畜牛，唯為醍醐，不求乳酪。
設何方便而得之耶〔欽慕〕？
我等無器〔非根〕，雖復得乳，無安置處〔設復持戒，非常住本〕。
復共相謂：唯有皮囊可以盛之。
雖有盛處，不知鑽搖，漿猶難得，況復酪酥？
爾時群賊為醍醐故，加之以水〔起見〕，以水多故，
一切皆失〔起見墮惡，失人天果〕。 ^497b20

已上並輔行注文也。
南山律師云：古者講華嚴經，唯一卷疏。
於後法師，作三卷疏。
今時講者，十地一品，出十卷疏。
各逞功能，競顯華詞。
文字浩博，寄心無所。
今時愚人，競求於名，不求於法。
法尚不可著，何況著文字。
故大集經云：經文是一，講者異說。
各恃己見，壞亂正法。
天神瞋故，三災俱起。
以是因緣，佛法淡薄。
如一斛水，解一升酪。
看似酪色，食則無味。
諦思講論，人情測佛。
佛智境界，豈人能測。
已上並南山律師垂訓也。
且大經大集，誡人穿鑿太甚。
願熟讀之。皆須先明橫竪，次明不二 ^497b42

如修德境中云：心起必託緣，為心具、為緣具、
為共具、為離具。當知四句求心不可得，
三千亦不可得，此四橫句也。
又云：既橫得，應一念滅生三千耶？
亦滅亦不滅、非滅非不滅生三千俱不可得，此竪也。
非縱非橫亦不可得，此不二也。
又輔行云：不思議境窮實相底名竪，包十法界名橫。
發心上求名竪，下化名橫。
又上求下化名竪，依境發誓名橫。
安心實理名竪，六十四番名橫。
乃至無著入位名竪，離似三法名橫。
又總論一一十自相望名橫，一一至極名竪。
一一實相非橫非竪，一切橫竪俱破，即不二也。
至後二品方可入理 ^497c16

二品如前注。十二因緣品、破邪見品。
先敘昔門 ^497c40

三周七喻，皆先敘昔。
如譬喻品，以三車敘昔大車次開。
信解品，以窮子敘昔付財次開。
藥草喻品，以三草二木敘昔一地生一雨潤次開。
餘品例之。【玄】桷 ^497c44

音角，謂椽也。說文云：秦謂之椽，周謂榱，齊魯謂之桷。
綜 ^498a4

子宋反，持絲之交也。
或可作總。作孔反，謂聚東也。
次二，句句 ^498a10

多一句字。次開章解。
初釋 ^498a14

應云開章解釋。初簡字體中。
三修 ^498a18

三修有三，謂邪、劣、勝。
劣者，世間顛倒見相續謂常，適意可悅謂樂，
轉動運為謂我，愚癡所覆唐無毫益。
劣者，依半字教破於邪執，無常破常，無樂破樂，
無我破我，三界皆無常，諸有悉非樂，一切空無我。
勝者，依佛勝教破於劣修，謂常、樂、我，法身常恒無有變易，
遊諸覺藏歡娛受樂，具八自在無能遏絕。
如是修者入秘密藏，名勝三修。
指向不異惑染 ^498a22

八識真同一。不與染俱 ^498a38

九識。【玄】通判三入 ^498a42

入應作人。後曇無竭為說，即法身也 ^498a46

論問云：曇無竭菩薩為生身？
為法身？有人云：是法身。
若生身者，云何能令十方佛讚，復令薩陀波崙得六萬三昧？
今言已斷無明，必出分段等。
妙覺，對住前為二句 ^498b2

住前賢賢妙覺聖聖。
四教之文，本分四句 ^498b10

四教義中雖各具四，覈名定實，只是四耳。
今更引彼文示之，使此文易見。
彼云：三藏者，教說無常即是三乘，同稟入道即是通別，
為菩薩說弘誓六度即是別，說一切種智令入佛果即是圓。
通教者，說戒定慧豈非三藏？
教道種智豈非別教？
說一切種智豈非圓教？
別教者，亦說戒定慧，亦說無生理，亦說中道一切種智也。
圓教者，亦說戒定慧，亦有真空之理，亦有歷別階級法門也。
是則四教四名雖復互通，研其理實，當教立名，不可混濫。
恐文誤故，故間書之 ^498b14

或消云：若作漸圓、圓漸者，中間二圓，恐人作圓圓讀之，故一漸以間二圓。
或消云：恐玄誤，故籤為間之，作漸圓、圓漸更詳。
黃絹幼婦，外孫齏臼 ^498b34

乃絕妙好辭四字耳。
籤文少誤。後漢書列女傳云：曹娥者，會稽上虞人也。
父盱，能絃歌，為巫祝。
漢安二年五月五日，於縣泝濤迎婆娑神，
溺水死，不得屍。娥年十四，乃#CB00403;江啼哭，
晝夜不絕。旬有七日，遂投江而死。
至元嘉元年，縣長度尚改葬於江南道傍，為立#CB15156;焉。
注云：娥投衣於水，祝曰：父屍所在，衣當沉。
衣乃隨流至一處而沉，娥遂與衣俱沒。
會稽典錄云：上虞長度尚弟子邯鄲淳，
字子禮，時甫弱冠，而有異才。
度先使魏朗作曹娥#CB15156;，文成未出。
會朗見尚，與之飲宴，而子禮方至。
尚問朗#CB15156;文成未，朗辭不才。
因使子禮為之，操筆而成，無所點定。
朗嗟歎不及，自毀其草。
即後漢桓帝時也。
傳中作第籤云：有息本桓帝，今云順帝，讀籤不妨知之耳。
值佛多少 ^498b42

四依品云：若有眾生於一恒河沙諸如來所發菩提心，
然後於惡世中不謗是經，而不能為人分別演說；
二恒正解信樂，亦不能演說；三恒受持書寫，
雖為他說，不解深義；四恒廣說十六分中解一分義。
後跳即未來益相 ^498c22

疏釋云：師子奮迅者，或云將前之狀，此表未來益相。
【玄】今題來證義 ^498c34

題應作提。前來開合之義 ^498c40

如迹門開因合果，本門開果合因。 ^498c44

文悞之圖 ^499a2

 [fg_../figures/X/X28p0499_01.gif]如前明體，
即指十妙之中中道實性 ^499a4

前文云正顯體者，即一實相印也。
七二諦中，取中道為體。
次云智妙中簡，乃至十妙，一一簡出正體。
other:: 
# 釋籤卷第十
釋籤卷第十【玄】袖衿 ^500a4

衿，衣領耳。應作襟，謂心襟也。
阡陌 ^500a12

路也。東西曰阡，南北曰陌。
聿 ^500a16

循也。謂循述。普賢三若 ^500a20

若應作昧。第五會二品 ^500a24

二應作三。三十七品 ^500a28

經有四十八品數，今則有三十九品，盖舊譯。
不明行位之意 ^500a32

住中圓融是圓住，行後歷別是圓接別。
如觀眾生品即是歎大 ^500a36

經云：譬如幻師見所幻人，菩薩觀眾生為若此也。
譬如智者見水中月，如鏡中見面像，如熱時#CB08504;，
如呼聲響。乃至云：菩薩觀眾生為若此也。
疏今通云云，譬即通、圓二教之意。
稱歎文殊及淨名等，即是褒圓 ^500a40

經云：文殊白佛言：彼上人者，難為酬對，
深達實相，善說法要，辯才無滯，智慧無礙。
此乃圓褒淨名也。
洎至文殊入室已，維摩言：善來，文殊師利！
不來相而來，不見相而見。
文殊言：居士！若來已，更不來；若去已，更不去。
所以者何？來者，無所從來；去者，無所至。
所可見者，更不可見。
此乃圓褒文殊也。
疏釋：若以來相而來，則非善來。
今文殊以不來相而來，故歎言善來。
何者？若諸凡夫皆有愛見，此取相而來；
若諸聲聞破假入真而來，此乃曲徑取偏，
真相而來；三藏菩薩伏結而來，取相未斷；
通教菩薩從體假見真，入見地乃至入菩薩位而來，
此二諦相而來；若別教初心歷別三諦，
入初地而來，此依三諦相而來。
此等皆非不來相而來。
若圓教知四不可說，即不見相，而能觀中道無緣大慈，
化法界眾生同來寂光，是為不來相而來也。
問：來與見何殊？答：來是三智，見是五眼。
一心、三智將果望因，心、心寂滅，自然流入妙覺大海，
故言不來相而來；五眼轉明，至果位時，
圓見法界，故云不見相而見。
用三教如訶目連，是歎大 ^500b2

前云是三教斥藏，今云歎大。
經云：目連為居士說法，維摩訶云：不當如仁者所說。
夫說法者，無說無示；其聽法者，無聞無得。
譬如幻士為幻人說法。
此乃用通教訶也。
又云：當了眾生根有利鈍，善於知見，無所罣礙。
此乃用別教訶也。
又云：以大悲心讚于大乘，念報佛恩，不斷三寶，然後說法。
此乃用圓教訶也。
如訶身子，是褒圓 ^500b40

前云斥藏，今云褒圓，前已注。
慈悲願行，如問疾品 ^500c8

文殊問：居士！是疾何所因起？
其生久如？當云何滅？
維摩答言：從癡有愛，則我病生。
以一切眾生病，是故我病。
若一切眾生得不病者，則我病滅。
乃至云：以己之疾愍於彼疾，當識宿世無數劫苦，
當念饒益一切眾生，當作醫王療治眾疾等。
佛道品 ^500c12

文殊問維摩詰言：菩薩云何通達佛道？
答言：若菩薩行五無間，而無惱恚；至于地獄，
無諸罪垢；至于畜生，無有無明；至于餓鬼，
而具足功德；行色、無色界道，不以為勝；
示行貪欲，離諸染著；示行瞋恚，於諸眾生無有恚礙；
示行愚癡，而以智慧調伏其心。
乃至云：示入於邪濟，而以正濟度諸眾生；
現入諸道，而斷其因緣。
疏云：十二因緣有三種道，謂煩惱、業、苦，一切非道。
不出此三。何者？十界攝一切道，九皆非道，唯佛法界名為佛道。
六道是有為十二因緣，三乘是無為十二因緣，
不能體達是解脫，皆非佛道。
若知一念十二因緣具十界三道之理，
即三如來種、三種佛性，是不思議智理，
即是非道，通達佛道。
又云：觀此五逆因緣所生之心，即空、假、
中，是無垢三昧；五逆之因，即是煩惱道、
業道之非道；三途之果，是苦道之非道。
最惡因果尚通達佛道，其餘理然。
而無惱恚者，即是通達本無逆惡；而行逆者，
即是以無所受而受諸受，教無數人得出地獄；
乃至通達畜生無有無明等過，即是不退三昧等。
事理殊絕，如不思議品 ^500c24

疏云：不思議有二：一、明三德不思議，二、明本迹依土不思議。
初有三種：一、真性，二、實慧，三、方便。
經云：諸佛、菩薩有解脫，名不思議。
若菩薩住是解脫者，能以須彌內芥子中。
有解脫者，即是真性；住此者，即是實慧；
能以須彌內芥子中，即是方便。
三德解脫，即理絕也。
本迹依土不思議者，經云：維摩詰以神通力往東方，
度三十六恒沙國土須彌燈王佛所，借三萬二千師子之座，
座高八萬四千由旬，並入室中，無所妨礙，
乃至斷取大千世界，如陶家輪著右掌中，擲過恒沙世界之外等。
疏云：前品空室表土，但明寂光畢竟空寂。
此但是法身本上不可思議，未明迹居不思議相。
今用神力致座，明迹居淨、穢土，現不思議事。
須彌大海，地、水、火、風集在一國，示一切人。
如是等事，於依報中現不思議莫測之相。
香積品是事殊絕 ^501a14

經中維摩詰以神通力，示諸大眾。
上方界分四十二？
河沙佛土，有國名眾香，佛號香積。
其國香氣，比於十方諸佛世界人天之香，最為第一。
時維摩詰化作菩薩，往香積取飯。
彼國有九百萬菩薩，至維摩詰舍。
時維摩詰化作九百萬師子之座，嚴好如前。
是諸菩薩皆坐其上。
入不二法門，是理外絕 ^501a46

經中三十二菩薩各說不二法門訖，文殊師利問維摩詰言：
我等各說已，仁者當說何等是菩薩入不二法門？
時維摩詰默然無言。
文殊師利歎曰：善哉！
善哉！乃至云：無有文字語言，是真入不二法門。
疏云：三十二菩薩各說入不二法門，此約情悟以釋也。
淨名杜口，是真入不二法門者，此就理釋也。
若就照中名不二者，即是照而雙寂，亦名為入。
雙照二諦，名之為二。
即是寂而雙照，亦名為出。
是則二而不二，入之與出，皆就悟論。
法者，所照二不二之法也。
門者，還是照二不二法，通達無滯，名之為門。
又於經初，已開常宗 ^501b12

經初指純陀品，疏云：經明佛性是其正宗，
初若不開，後何所躡？
良以初請一體之佛作主親師，一體之親施其常命色力，
一體之主施其常安，一體之師施其常辯，
令其身內一體三寶佛性，顯自他內外等無差別。
上根利智已同純陀，為未解者至哀歎中開秘密藏，
安置諸子悉入其中，長壽、金剛次第相攝，
迦葉、師子等廣顯佛性。
若初開宗不明佛性者，為開何義？
何義為宗？十仙 ^501b36

闍提、首陀、仙尼、迦葉、須#CB02494;陀羅等。
十功德 ^501c6

文對十地。法身地 ^501c10

前文又云：法身本意，若望十方，無時不然。
今準此方，未施化前，乃久遠未結緣者，並名法身地。
文殊承旨 ^501c14

佛告文殊師利：汝行詣維摩詰問疾。
文殊言：彼上人者，難為酬對。
乃至云：當承佛聖旨，詣彼問疾。
廣論因疾調伏慰喻 ^501c20

疏云：以三教慰喻，即為信行人；用三觀調伏，為法行人。
文殊問維摩詰：慰喻、調伏，意在請出三教、三觀。
若將成上室外經者，即用通教慰喻，從假入空觀調伏，
成上國王、長者說法彈訶；若別教慰喻，
從空入假觀調伏，成上訶十弟子；若圓教慰喻，
從空、假、一心三觀調伏，成上彈訶菩薩。
若將成下文者，通教空觀，為觀眾生品作本；
若別教假觀，為佛道品作本；圓教中觀，
為入不二門、香積二品作本。
不取三藏者，此摩訶行義也。
未入室明四教者，為折伏、彈訶凡夫著樂故。
然經中慰喻在前，彈訶在後。
經中文殊問言：菩薩！
應云何慰喻有疾菩薩？
維摩詰言：說身無常，不說厭離於身；說身有苦，
不說樂於涅槃；說身無我，而說教導眾生；
說身空寂，不說畢竟寂滅。
疏云：此用通教慰喻。
又經云：以己之疾，愍於彼疾。
疏云：是用別教慰喻。
又經云：當作醫王，療治眾病。
疏云：是用圓教慰喻也。
調伏者，文殊師利言：居士！
有疾菩薩云何調伏其心？
居士言：有疾菩薩應作是念：今我此病，
皆從前世妄想顛倒諸煩惱生，誰受病者？
一切皆空，唯有空病，空病亦空。
疏云：是用空觀調伏。
又經云：是有疾菩薩以無所受而受諸受，
我既調伏，亦當調伏一切眾生。
疏云：是用假觀調伏也。
又經云：彼有疾菩薩應作是念：如我此疾非真非有，眾生病亦非真非有。
疏云：是用中觀調伏也。
疏文甚廣。法界融通 ^501c26

今取清涼法師文注之。
彼云：法界者，統唯一真，總該萬有，即是一心。
心融萬有，便成四種法界：一、事法界，界是分義，
一一差別有分齊故；二、理法界，界是性義，
無盡事法同一性故；三、事理無礙，法界具性分義，
性分無礙；四、事事無礙，法界一切分齊，
事法一一如性融通，重重無盡。
華嚴經云：法性遍在一切處，一切眾生及國土，
三世悉在無有餘，亦無形相而可得。
是故理即事故，圓融不礙行布；事即理故，行布不礙圓融。
一一塵剎一切剎，一一塵身一切身，廣狹勝劣難思議，淨穢方所無窮盡。
此並華嚴法界之大略耳。
普賢徧入 ^502a28

善財童子觀普賢菩薩身相支節，一一毛孔皆有不可說不可說佛剎海，
一一剎海皆有諸佛出興于世，大菩薩眾所共圍繞。
又復見彼一切剎海種種建立、種種形狀、種種莊嚴等。
又云：普賢菩薩於一一世界海中，出一切佛剎微塵數佛化身雲，
周徧十方一切世界，教化眾生。
又普賢一毛孔中，一念所入諸佛剎海，
過前不可說佛剎微塵數；如一毛孔，一切毛孔悉亦如是。
善財童子於普賢菩薩毛孔剎中，行一步，
過不可說不可說微塵數世界；如是而行，
盡未來劫，猶不能知一毛孔中剎海次第、
剎海藏、剎海差別、剎海普入、剎海成、剎海壞、剎海莊嚴。
乃至云：入眾生界，知眾生根，教化調伏諸眾生智，
所住甚深大慈悲等，皆不可思議。
文殊 ^502b4

爾時，世尊放無數光，徧照東方十佛國土；
南、西、北方，四維、上、下，亦復如是。
彼一世界中，皆有百億閻浮提，乃至百億色究竟天；
一一世界中，各有百億如來。
彼十方各有一大菩薩，一一各與十佛剎微塵數諸菩薩俱來佛所。
其大菩薩所從來國，謂：金色世界；本所事佛，
謂：不動智。又東方百世界亦如是，有大菩薩，
名：文殊師利。又東方千世界，又東方百千世界，
又東方百萬世界，又東方一億世界、千億世界、
百千億世界、那由他世界，乃至不可說盡虗空世界，
一一世界中各有文殊師利，各有十佛剎微塵數諸菩薩俱來詣佛所。
從來國，謂：金色世界；本所事佛，謂：不動智。
一切處文殊師利各說偈讚佛。
彌勒 ^502b32

善財童子白言：唯願大聖開樓閣門！
彌勒彈指，其門即開。
善財入已，見其樓閣，廣博無量，同於虗空，
阿僧祇寶以為其地，阿僧祇宮殿、門闥、
窻牖、階陛、幡幢、纓絡、繒帶皆阿僧祇。
善財童子目見其身徧在一切諸樓閣中，具見種種不思議自在境界所。
彌勒初發菩提心時，如是名字，如是種族，
如是開悟，如是善根，住如是壽，在如是劫，
值如是佛，乃至剎土行願等，悉皆明見。
或見彌勒最初證得慈心三昧，從是已來，
號為：慈氏；或見彌勒修諸妙行，成滿一切諸波羅蜜；
或見得忍；或見住地；或見為轉輪王，或為護世，
或為釋天及為魔王、梵王；或見處地獄界，
在餓鬼處，或畜生道，放光濟度，調伏眾生；
或見降神母胎，誕生八相，成道乃至無量無數一切境界。
於樓閣中悉皆覩見已，彌勒菩薩即攝神力，
彈指作聲，告善財言：善男子！
法性如是，所現之相如是，自性如幻、如夢、
如影、如像。又曰：有解脫門，名：入三世一切境界不忘念智莊嚴藏等。
廣以十義 ^502c12

一、始見今見。二、開合不開合等。
高麗 ^502c48

音梨。漢書云：高勾麗、天竺呼此國為矩矩叱醫說羅，
華言雞貴，以彼國重鷄，故以名也。
勾音溝。三論 ^503a4

中百十二門。論。食檀羮 ^503a10

前已箋。迦留陀夷 ^503a14

文在下引。意仍少別 ^503a18

大經云：一切眾生皆具首楞嚴定，首楞嚴定亦名般若、
亦名金剛三昧、亦名師子吼、亦名佛性。
今所引者，以通兼別故也。
何者？經釋眾生具首楞嚴定，故云有五種名。
若通論者，師子吼乃至般若各具五名，於理無失。
雖皆無失，然五名中佛性是通，通定慧故。
般若、師子吼從慧為名，金剛、首楞嚴從定立號，皆從強也。
以彼止觀中義兼三德，故云少別。
於餘名生因 ^503a22

前已箋。不墮諸數 ^503a38

陰界。乳#CB04466; ^503a42

丑容反，此非也。字應作潼，經音作多貢反，
又朱用反，乳汁也。
注訶辭問答空聲 ^503a46

經中問云：唯，阿難！
何為晨朝持鉢住此？
答：世尊！身小有疾，當用牛乳。
維摩詰云：止！止！莫作是說。
如來身者，金剛之體，諸惡已斷，眾善普會，當有何疾？
勿謗如來，莫使異人聞此麤言。
於是阿難自慙：得無近佛而謬聽耶？
即聞空中聲曰：阿難！
如居士言，但為出五濁惡世，現行斯法，度脫眾生。
行矣，阿難！取乳勿慙。
又云：仍廣於經者，問答訶辭，廣於乳光。
阿難言 ^503b4

天帝位尊，何能近此腥穢牛耶？
與汝作乳種 ^503b20

種字經偈只作乳#CB04466;。
蜎蝡 ^503b24

上淵下輭。更有五偈 ^503b28

偈云：我作人已來，飲乳甚大久，及在六畜中，亦爾不可數。
世間愚癡者，亦甚大眾多，不知作布施，後因悔無益。
我乃前世時，慳悋坐牴突，復隨惡知識，不信佛經戒。
使我作牛馬，于今十六劫，今乃值有佛，如病得醫藥。
持我所飲乳，盡與滿鉢去，令我後智慧，得道願如佛。
上下二十劫 ^503b32

上生天，下生人。故淨名安慰阿難 ^503b46

本空聲慰，耳。引經題 ^503c2

維摩詰經亦名不思議解脫經。
【玄】七百涅槃 ^503c6

七百下脫是無常三字。
華嚴其深 ^503c10

其應作甚。難，漸中五時 ^503c14

時下脫竟字。【玄】列次第眾 ^503c18

應云列眾次第。所謂名與色，斯是聲聞宗 ^503c22

經中次云：名及色異種，聲聞緣覺乘，解脫唯有名，
不說有形色，一切諸如來，解脫有妙色。
籤文不云三者，從略也。
若欲知者，經云：云何名為主？
所謂三種受，是則聲聞乘，斯非摩訶衍。
如來第一常，聞無常生受，若聞法僧減，
是二俱受生，是名摩訶衍，所說三受義。
無垢施女經八。聲聞乃至佛記 ^503c26

得無垢女經云：八聲聞者，謂舍利弗、目犍連、
迦葉、須菩提、富樓那、離婆多、阿#CB00145;樓#CB00501;、
阿難。八菩薩者，謂文殊師利、除惡菩薩、
寶幢不迷、見障、一切罪、觀自在、辨聚不迷。
此八菩薩并八聲聞入城乞食。
舍利弗曰：我等心住如色三昧，一切人民得聞聖諦。
目犍連曰：我心安住如色三昧，一切人民有魔業等。
〔餘六聲聞各有所說。〕
文殊師利曰：我心安住觀察如色如是。
若入城中，城門戶窻壁器莊嚴。
除惡菩薩曰：我心觀察如色如是。
〔餘六菩薩亦各有說。〕
時波斯匿王女得無垢見之，問舍利弗言：佛說大德智慧第一。
彼智慧者，為常無常？
二俱不可〔云云〕。又問文殊師利曰：仁者善解如來甚深解脫。
云何甚深？文殊言：實際甚深。
女曰：以彼實際非實際故。
如是彼智者，則非是智。
文殊曰：無有言語得實際者。
女曰：若無所得，則無言語。
出過言語，故無所得〔云云〕。
女與聲聞菩薩說已，詣佛所。
佛記是女過阿僧祇劫作佛，號無垢笑憶念幢王如來，世界名無量淨妙功德莊嚴無二乘眾等。
【玄】已如前難 ^503c40

前云各有第二法輪轉。
已如前難 ^504a30

破云：般若時，諸大弟子皆轉教說法，應知褒貶不應在般若後。
提，謂說五戒等 ^504a34

提謂經有真偽二本。
隋翻經學士費長房三寶錄云：宋孝武世，元魏沙門曇靖於北臺撰。
其文云：東方泰山，漢言岱岳，陰陽交代，故云岱岳。
於魏世出，應云魏言，乃曰漢言，不辨時代，一妄也。
泰山即此方語，乃以岱岳譯之，兩語相翻，
不識梵魏，二妄也。
不可具述。藏中舊錄別有提謂經一卷，
謂諸經語同，但曇靖加之，足五方五行，
用石糅金，致成疑耳。
今大師所引者，非曇靖本。
六衰 ^504a40

有云：即六根為六塵所敗衰，故云六衰。
不起法忍 ^504b10

不者，無也。起者，生也。
即無生法忍也。淨名疏云：當知不起法忍，秖是無生。
記又云：不起只無生異名。
爾時未有僧寶 ^504b14

佛至波羅奈國，為五人轉四諦法輪已，方有法僧差別名。
若提謂長者經在奈國已前說，故無僧也。
六因 ^504b20

記云：所作因者，不礙於他。
相應因者，心心數法同相同緣，共相應故，如親友知識和合成事。
共因者，一切有為法更相佐助，互相成濟。
自種因者，過去善法與現在善法為因，
現在善法與未來善法為因，惡無記法亦復如是。
徧因者，苦集諦下十一徧使。
報因者，行善惡因，得善惡報。
是名六因也。四緣 ^504b26

如上五因，名為因緣。
心心數法次第無間相續而起，名次第緣。
心心數法託緣生故，名為緣緣。
諸法生時不生障礙，名增上緣。
又心心數法從四緣生，無想滅定從三緣生，除於緣緣。
諸餘心數不相應行及色從二緣生，除次第緣及緣緣。
餘有為法劣故，無有從於一緣生者。
心心數法從五因生，除於徧因。
無漏心心數法從二緣生，謂相應、共及無障礙。
俱舍、五因成性 ^504b40

論云：能作及俱有，同類與相應，徧行并異熟，許因唯五種。
言成性者，是緣種類。
於六因中，除能作因，所餘五因是因緣性。
五三。彼引楞伽 ^504c10

文多五之一字。十喻 ^504c18

如幻如焰水中月，虗空如響如乾城，如夢如影如鏡像，如化。
方廣 ^504c22

西域附佛法外道名也。
自以聰明，讀佛十喻，自作義云：不生不滅，如幻如化。
龍樹斥云：是邪人法。
【玄】已如前說 ^504c28

前云我與無我，其性不二，不二之性，即是佛性。
如此遙指明文，炳然。
八術 ^504c34

喻也。謂吐下塗身，灌鼻熏洗，丸散經合，
常無常具，如箋難引。
故知仍存小教中開 ^504c40

楞伽又云：我若聽許聲聞食肉，我則不名住慈心者。
我不許弟子食肉。
凡是肉者，於出家人悉是不淨。
今云仍存小教中開者，恐不指楞伽云開，乃指律文也。
以律中開有病者食五種脂，及乳、酪、魚、
肉；若無病者，一切不得。
僧祇云：不得從屠家乞肉汁。
【玄】無所間然 ^504c46

論語：孔子曰：禹，吾無間然。
注云：孔子推禹功德之盛美，言已不能復間廁其門。
今借語勢，謂若不依二諦，更有何法可廁其間？
【玄】導師云何得生 ^505a10

經云：權智以為父，實智以為母，一切諸導師，從此二法生。
二鳥俱遊 ^505a18

籤文寫誤。今錄彼文，令此文易了。
經中佛告迦葉：鳥有二種：一名迦隣提，二名鴛鴦。
遊止共俱，不相捨離。
是苦、無常等法亦復如是，不得相離。
迦葉白佛：云何是苦、無常、無我，如彼二鳥？
佛言：異法是苦，異法是樂；異法是常，異法無常；
異法是我，異法無我等〔云云〕。
善男子！雖修一切契經諸定，未聞如是大涅槃時，咸皆一切悉是無常。
聞是經已，雖有煩惱，如無煩惱，即能利益一切人、
天，曉了自身有佛性故，是名為常。
乃至無我亦復如是〔云云〕。
疏云：此品答前云何共聖行婆羅迦隣提，
此還舉鳥以況於行，以為答問。
能喻是婆羅迦隣提，所喻是雙流共行。
舊解不同。或言：婆羅是雙，迦隣是鳥。
然婆羅翻為堅固，何得言雙？
或言：娑羅是一隻，鄰提是一隻。
此乃兩類，不得是雙。
或言：娑羅一雙，隣提一隻〔籤附〕。
引下文云：鳥有二種：一名鴛鴦，二名隣提。
此乃兩類，為兩雙。
或言：娑羅翻為鴛鴦〔籤多引證云三字〕。
問中問娑羅，答中言鴛鴦，類異義同，乃以鴛鴦替於娑羅。
或言：隣提〔籤誤娑羅〕無翻。
或翻為天鶴，引第六云：鴈鶴舍利。
然漢不善梵音，只增諍競，意在況喻。
取其雌雄共俱，飛息不離，以況一中無量，
無量中一而無量，呼為雙流，乃名共行。
問：為凡與聖共行？
聖與聖共行？凡與聖共行？
〔籤作聖與凡共。〕他解云：觀生死無常，不識涅槃常；
觀涅槃常，不識生死無常。
二解不明。如但識金不識鍮，但識鍮不識金，
精識二物，乃是雙觀。
苦樂、我無我亦如是。
聖如是行，凡亦如是，故言共行。
此不應爾，與譬相違。
譬明二鳥俱遊。如汝所釋，一鳥極下之生死，
一鳥極高之涅槃，昇沉碩乖，雙遊不顯。
假令二鳥俱雙，遊下不遊高，游高不遊下，雙遊不成。
又一家引半滿約一法，雙遊約二法。
若取生死無常，佛果是常，共為滿者，兩物各異，
棃#CB00178;體別，安得是滿？
夫雙游者，觀生死中有常無常，觀佛果中亦常無常。
取生死涅槃兩常為一雙滿，取生死涅槃兩無常為一雙半，
即是兩法共起，乃曰雙遊。
今明義皆不爾。兩常俱起，乃是二雄俱飛；
兩無常起，乃是二雌並飛。
與譬相背，雙遊不成。
今言雙遊者，生死具常無常，涅槃亦爾。
在下在高，雙游雙息。
即事而理，即理而事。
二諦即中，中即二諦。
非二中而二中，則雙遊義成，雌雄亦成。
事理雙遊皆成，橫竪具足，無有缺減。
此中備有凡與凡共行，凡與聖共行，約人法分別俱成，故言鳥喻。
將疏對籤，文可見矣。
如前三句 ^505a24

凡與凡共等三句。
【玄】#CB00944; ^505c12

應作嗽，音朔。謂以口噏。
龍宮三本 ^505c16

前已箋。微塵數品 ^505c20

品應作偈，籤引品數亦寫誤。
世界成就而經中無說法品，為於明法品耳。
無盡品是無盡藏耳。
中間之漸 ^505c24

始、中、終。且置藏等 ^505c30

不約教論，漸。或對等 ^505c34

分別淺深曰對，一音普被曰並，斥奪偏小為破，
融通諸法為會，教足為盈，教缺為縮，更任意消釋。
更須約教 ^505c38

頓漸不定三大綱中，雖有對並等義，須約化法四教，教教各有頓漸等三。
如下文玄中，今當教各判五味文，是。
為畢定，為不畢定 ^505c44

大論九十三云：須菩提聞法華經中說：
於佛所作少功德，乃至戲笑，一稱南無佛，漸漸必當作佛。
又聞跋致品中〔大品無此品〕有退不退。
又聞聲聞人皆當作佛。
若爾，不有應退。如法華經中說畢定，餘經說有退不退。
是故今問：為畢定？
為不畢定？佛答：菩薩是畢定。
須菩提心以入涅槃為畢定，是故問佛：為何道中畢定？
佛答：不畢定。二乘但於大乘中畢定。
求佛道者有上中下，是故問：為初發意？
為阿#CB16014;#CB02494;致？
為後身？佛答：三種菩薩皆畢定，畢定者必當作佛。
逝多林會 ^506a4

感通傳天神云：華嚴經入法界品云：逝多林園，即祇園中耳。
帝釋以事曰 ^506a26

句絕。【玄】三百比丘 ^506a32

般若經佛記云：從是已後六十一劫當得作佛，皆號大相。
論云：施時以手舉物，顯示為相，故因為名。
舍利弗於法華中記 ^506a36

聞應作問。彼經下文又云下，引文繁略，今撿經正之。
經云：世尊不虗所言真實，故能第二、第三授我等聲聞大弟子記。
我等必當如釋迦牟尼如來，決定不虗，無有疑也。
文殊師利！於汝意云何？
我等當得阿耨菩提否？
文殊語舍利弗：於汝意云何？
猶如枯樹更生枝不？
猶如野馬 ^506a42

莊子曰：野馬，塵埃也。
郭象注云：遊氣也。
又崔氏音義云：天地間氣，如野馬馳也。
塵埃者，崔云：天地間氣，蓊#CB15106;似塵埃。
揚譯人用莊子語喻授記事，其體不實如野馬。
【玄】地，土砂 ^506b8

脫一石字。但有五味 ^506b18

但應作俱。【玄】及一乘 ^506b22

一、應作二。聲聞為下善 ^506b26

云云者，緣覺為中善，菩薩為上善。
若圓三善者，以佛道聲令一切聞有上中下。
又從圓三開別三者，如云：菩薩聲聞、菩薩緣覺、菩薩菩薩。
從別三開通三，通三開藏三。
若論合者，準上例說。
其合。烈經文竟 ^506b30

烈，應作列。【玄】第百卷云：法華是秘密 ^506b40

論云：般若波羅蜜法。
而法華等經說阿羅漢受決作佛，如大藥師用毒為藥。
於密復 ^506b44

復下脫深。【玄】時，節節有異 ^506c2

多一節字。故云相通 ^506c6

或謂四藏，或謂四教，四義皆通。
前三如文 ^506c10

秘密不定頓，三。然教定體 ^506c14

然應作妍。諸四皆爾 ^506c18

諸行語不語不可思議、訶責語不可思議、
煩惱語不可思議、清淨語不可思議，諸行音聲乃至清淨音聲不可思議，
乃至諸行多聞、清淨多聞不可思議等。
佛為世尊 ^506c22

續云：過於三界。地持第七 ^506c32

七、應作九。十二住攝一切位 ^506c36

十二住者：一、性種住，謂自性賢善，一切佛法種子在身中，離麤煩惱故。
二、解行住，謂菩薩初發心來，得清淨心地所有諸行，名解行住。
三、歡喜住，謂種諸善根，出生菩提，離五怖畏，名歡喜住。
此三住攝第一歡喜地。
四、增上戒住，謂具足性戒，惡戒不行，廣大哀愍，
善根清淨，此攝第二離垢地。
五、增上意住，謂於大菩提，熾然精進，聞正法故，
不惜身命，此攝第三明地。
六、增上慧住，謂世俗淨智，真實三昧，菩提分法，
如實觀察，此攝第四#CB08504;地。
七、諦相應住，謂因菩提分法，觀察真諦，
功德增長，無餘思惟，此攝第五難勝地。
八、緣起生滅相應住，謂善能觀察，有因緣苦生，
有因緣苦滅，無障礙智，顯現在前，此攝第六現前地。
九、有行有開發無相住，謂因上六、七、八三種慧故，
開發修慧，於念念中，具足十波羅蜜，及一切菩提分法，非如餘住。
此第九住中，復有八住：一、歡喜住，二、住離惡戒垢，
三、住願增長，四、住入道，五、住入世間所作，
六、住入甚深法門。
此第七住，起一切佛法，滿足助菩提法，
次第入第八住，一向清淨，此攝第七遠行地。
十、無行無開發無相住，此攝不動地。
十一、菩薩無礙住，此善慧地。
十二、最上住，此攝法雲地。
第七住菩薩，即當第七遠行地 ^506c40

若依向對第七，本對第五難勝地。
言對遠行者，是第九有行，有開發住中第七住耳。
論文一卷，釋十一住，文相甚廣，撮略以住攝位耳。
【玄】四家釋 ^507a36

地論不見四家之言。
先結生 ^507a44

應云結先生，後。滿於傍正 ^507a48

滿應作簡。述，稟師作意 ^507b4

多，一作字。【玄】最後聞常者，涅槃經 ^507b8

者下脫一說字。玄籤備撿卷第四〔終〕
 ^507b12
