
xu:: 
#  No. 559-A 序
No. 559-A 序
事有殊塗而同指，人有異趨而同行。
今儒者稱不朽，必曰立德、立功、立言。
而釋氏亦有禪宗、學宗、律宗之說。
禪近於德，律近於功，學近於言。
然欲昭德象功，以信今而垂後，非言不著。
#CB15164;儒之立言，吾知之矣。
當其發憤於始也，必參之經史百家，以盡其變；
考之天人性命，以通其要。
歲月以濡之，而弗預期其速效，夫而後其有獲矣。
而猶未能貫也，則實體諸當躬，而心解神會，
以合乎其原，乃無弗化也。
始得上下千百年，抉微剔奧，或近言焉，
或遠言焉，復為之旁通曲喻，俾天下曉然於作之者之聖，而我不媿於述者之明。
斯其言以立，立可以傳。
乃不謂浮圖灌頂師，竟有合焉者。
師學佛者也，其言與吾儒殊。
而生平廢寢忘餐，以求至乎立言之地，其用心亦與吾儒同。
師九歲入空門，十九受戒律，二十習講經。
越七載，受德水師付囑，為雲棲五世法孫，今行年幾八十矣。
固嘗應士大夫之延請，歷聚光、天竺諸剎，
宣玅諦以昭示聾瞽，仍然草衣木食，幽棲斗室中，手不停批者凡五十年。
所著華嚴、金剛等解書二十六種，卷一百五十，
皆深入性海，發導師之所欲發，再發其所未發。
余窃欲其立意之堅，積功之久，而苟肆力於儒書，
將與昌黎、廬陵諸君子後先並峙，而獨惜其以浮圖終也。
然精修梵行，闡宗風於五濁惡世，而廣開其覺路，
是誠法王之嗣子，所謂無盡燈明，明終不盡者也。
京師愍忠寺義學僧景雲與余交，不憚數千里參學於師，
因悉師生平，裒其鋟木若干，入楞嚴古剎之大藏釋典，
而囑寺僧居守，以見師之立言為可傳也，故序之。 ^890c18

康熈五十八年己亥清和月嘉禾守三韓吳永芳撰并書
xu:: 
#  No. 559-B 序
No. 559-B 序 ^891a36

唐三藏元奘大師慨經文訛謬，周游西宇十有七年，
取經六百五十七部，翻譯于玉華宮。
太宗勅諸文臣為之潤色，以心經為首，作聖教序以紀之。
譯師皆西域人，唯師以唐人譯西經為慈恩相宗之祖。
心經尤為一大藏之主，非倒瀉一大藏經者，不能註隻字。
唯伯亭大師臥心藏教者五十年，諸經解畢，始及心經。
一解理性為體，一解事觀為用，體用融通，
性相雙貫，洵慈恩之大功臣也。 ^891b10

法弟邵泰衢拜題
xu:: 
#  No. 559-C 序
No. 559-C 序 ^891b24

大聖說心經者，為度一切心也。
眾生迷心，受五蘊體，溺於愛河，中隨風浪，
漂入苦海，不得解脫，徒悲傷也。
菩薩悟心，駕般若航，來於此岸，不住中流，
度到彼岸，自在逍遙，真常樂也。
迷悟既殊，苦樂各別，因果染淨，生佛一異。
如來憫之，帶果行因，為九界人，重轉法輪。
直指般若靈知之心，點出波羅密行之性。
心歸妙覺真空，性還涅槃寂滅。
無凡無聖，何佛何生？
諸法空相，心經說竟。
義固如是，文猶未然。
然文字般若，必須觀照，始證實相，成第一空。
是以今家解經，盡用觀門而釋，事相難明，聖教正量。
性宗相宗，小乘大乘，一一採摘，句句消清。
祖誥佛誥，論義呪義，法法遵依，章章典據。
然後會事歸理，融相通性。
文字性空，佛經心註，名事觀解，不亦宜乎？
故曰心經事觀解。 ^891b33

時康熈癸未年十月小春望旦慈雲教觀沙門續法題
other:: 
# 般若心經解總目
般若心經解總目上卷事觀解初序二懸談〔八門〕三經題四譯人五文義六頌下卷理性解初序二經題三文呪四頌般若波羅蜜多心經事觀解卷上
author:: 清浙水慈雲寺顯密教觀沙門續法述
other:: 
# 懸談
 ^891c22

△將解此經，十門分別：一、教起因緣，二、
藏乘分攝，三、時會判定，四、教觀分齊，五、
所被機宜，六、能詮體性，七、宗趣通局，八、
翻譯傳流，九、總釋經題，十、別解文義。 ^892a12

△一、教起因緣者，然有總別。
總者，如來唯為一大事因緣出現於世，
欲令眾生開佛知見，今經直指眾生以般若真空心入佛之知見故。 ^892a20

別者開十：一、為闡不共般若故〔經云行深般若〕，
二、為度一切苦厄故，三、為離四性相即故，
四、為無六相不立故〔生滅垢淨增減俱無纖塵不立也〕，
五、為明諸法如幻故〔蘊處界世間法諦緣智出世法盡如幻影空無實也〕，
六、為顯法性真空故〔文云諸法空相空中無色等〕，
七、為究涅槃三德故〔心無罣礙恐怖夢想業報惑障悉除安住涅槃三德〕，
八、為證菩提三覺故，九、為示顯密融通故
〔前顯了經後祕密呪二皆融通無礙〕，十、為圓福慧果德故。
依經敘十因緣，令此教興起也。 ^892a24

△二、藏乘分攝者。
經律論三，經藏所攝。
顯密四藏，經呪二攝。 ^892b4

〔非律論故〕大小乘內大乘所攝，三一乘中一乘所攝。 ^892b6

十二分教〔長行、重頌、授記、孤起、自說、因緣、
譬喻、本事、本生、方廣，未有論義〕，經分教攝。 ^892b8

△三、時會判定者，三照〔先、轉、還〕時，中轉照時說；
三轉〔初、中、後〕照時，後轉照說。 ^892b12

五會〔華嚴、阿含、深密、妙智、法華〕之中，妙智會說。 ^892b14

十儀之中〔差別、起末、歸本、無礙、不定、顯密、
頓演、寂寞、該通、無盡〕，無礙、寂寞二儀門收。 ^892b16

△四、教觀分齊者，教類有五：一、小乘教；
二、大乘始教，亦名分教；三、終教，亦名實教；
四、一乘頓教；五、圓教。
今此經者，正屬頓教，總不說法相，唯顯真空性故。
經云：空中無色，無所得故，心無罣礙。
初云行深般若，五蘊皆空，兼通始、終二教。
是諸法空相，無智亦無得，始也。
依般若故，究竟涅槃，得三菩提，終也。 ^892b20

觀道有三：一、三諦觀。
瓔珞經明真俗中；仁王經明空色心，亦名真世第一義；
梵網明實世第一義，亦名空有中道。
今經色不異空，空觀真諦也；空不異色，
假觀俗諦也；即色即空，中道觀第一義諦也。
又不生等，真諦觀；不滅等，俗諦觀；諸法空相，第一義空中諦觀也。 ^892b32

二、三空觀。唯識云：一、我空慧，二、法空慧，
三、俱空慧。楞嚴明人空、法空、俱空。
梵網謂內空、外空、空空。
經云：照見〔我〕五蘊〔法〕皆空〔俱〕，三空觀也。
又云：無智亦無得，以無所得故。
又云：心無罣礙，無 #CB15145;礙故。
智心內人空觀，無得無礙；外法空觀，無所得故。
無罣礙故，空空俱觀。 ^892b42

三、三無觀。唯識燈論謂徧計無性觀、依他無性觀、圓成無性觀。
彼頌云：初即相無性，次無自然性，後由遠離前，所執我法性。
是則初名無相觀，次名無生觀，後名無性觀。
經云：能除一切苦，真實不虗除，苦厄徧計觀，
除一切依他觀，真實圓成觀。
又云：是諸法空相，相即無相觀，法即無生觀，空即無性觀。
又不生不滅，心無恐怖，實性無性觀。
不垢不淨，心無罣礙，起性無性觀。
不增不減，心無倒想，執性無性觀。
餘例思之。 ^892c4

△五、所被機宜者，眾生機類，不出三聚及五乘性。
於三聚〔正定、邪定、不定〕中，正為不定，以破凡外遍計空有，
迴彼二乘令向大乘〔告舍利子〕，令權菩薩不迷於空，
令三乘人入一乘中道〔色不異空及不生不滅等〕，
兼為正定令增妙行，及為邪定作遠因緣。 ^892c22

於五乘〔人、天、聲聞、緣覺、菩薩〕中唯被菩薩，菩薩行深般若故。 ^892c30

於五性中，正被如來種性及不定性。
文云：菩薩究竟涅槃，諸佛得三菩提，兼為餘性作遠因緣。 ^892c32

是知聞與不聞，情及無情，凡具般若性者，莫非所被機也。 ^892c36

△六、能詮體性者。
一、隨相門，文云：說般若呪，聲名文義，皆為體也。
二、唯識門，經云：心無罣礙，前能所詮，皆自識變。
三、歸性門，下云：是諸法空相，遠離顛倒夢想，
則心識亦空，唯真如性故。
四、無礙門，如云：空不異色，色即是空，不增不減等。
故知般若是大神呪等。
則前心境，事理同一，緣起無礙。 ^892c40

又行深般若，說般若呪文字也。
初一門體，照見蘊空，離顛倒想觀照也。
二三門體，度一切苦，真實不虗實相也。
後一門體，故此一經，四皆攝盡。 ^893a2

△七、宗趣通局者。
通途有六：一、小乘宗，二十部異。
二、法相宗，唯識論師護法等。
三、破相宗，智度論師清辯等。
四、藏心宗，起信論師馬鳴等。
五、真性宗，楞伽論師龍樹等。
六、法界宗，華嚴論師天親等。
今此經者，三五門攝，以般若部空性雙通，智光論師合一宗故。 ^893a10

別局。此經明宗趣者，又有總別。
總以三種般若而為宗趣，謂依文字教起觀照智為宗，證得真空實相為趣。
別開五對：一、教義，崇文字教說為宗，不取有無諸法義意為趣。
二、事理空，去世出世法事相為宗，顯最上乘第一義空理性為趣。
三、境智，緣諸法空相非相理境為宗，起般若照見無見觀智為趣。
四、修證，以無心無智行深般若修因為宗，即無得無取證入涅槃果德為趣。
五、體用，圓滿菩提歸無所得本體為宗，隨緣赴感度一切苦大用為趣。
此五生起後先相由者也。 ^893a20

△八、翻譯傳流者。
此經前後七譯：一、後秦鳩摩羅什譯，名摩訶般若波羅蜜大明呪經。
二、唐三藏法師玄奘譯，名般若波羅蜜多心經。
三、唐天竺三藏大廣智不空譯，名梵本般若波羅蜜多心經。
四、宋天竺三藏達磨戰濕羅譯〔法月〕，名普徧智藏般若波羅蜜多心經。
五、#CB15583;賓沙門般若共利言等譯般若波羅蜜心經。
六、宋三藏慈賢譯，名梵本般若波羅蜜多心經。
七、宋天竺三藏施護譯，名佛說聖佛母般若波羅蜜多心經。
今世所傳七中第二譯也。
至於古今疏註，唐翻經沙門賢首國師略疏，
明天界寺僧宗泐、如玘註解，翰林學士宋濂文句，餘不繁錄。
other:: 
# 經題

commentary::  ^893a40

△九、總釋經題〔二〕先題目。
orig::  ^893b16

般若波羅蜜多心經
commentary::  ^893b18

此經單法為題，般若體，蜜多用，不離一總相心。
依略疏亦可法喻為題，六百卷大部喻如身，十四行小本喻如心也。 ^893b20

梵語般若，此云智慧。
智，決斷義，妙證真源，但唯決定，朗然獨照，故般也。
慧，揀擇義，明了諸法，必須揀擇，修行斷惑，故若也。
略開三種：一、實相，所觀真空法性也；二、
觀照，能觀本覺妙慧也；三、文字，詮上二者言教也。 ^893b24

梵語波羅，此云彼岸，即大涅槃，翻大滅度。
大即法身，滅即解脫，度即般若，三德祕藏也。
梵語蜜多，此云到。
影含三義：一離，二度，三到。
謂離生死此岸，度過煩惱中流，竟到涅槃彼岸也。
上約因，此約果。又大論云：阿羅蜜，秦言遠離；
波羅蜜，秦言度過；波羅伽，秦言到至。
華嚴云：以波羅蜜船，不依此岸，不著彼岸，
不住中流，而度眾生，無有休息。
上約智，此約悲。 ^893b32

心有四種：梵語紇哩 #CB00501;耶，
此云肉團心，人身中心藏也，色法所攝。
梵語質多耶，此云緣慮心，八識各能緣慮自分境故，妄想所攝。
梵語阿賴耶，此云集起心，即第八識集諸種子起現行故，種習所攝。
梵語乾栗陀耶，此云堅實心，即如來藏真如性也，寂照所攝。
約法第四，以般若波羅蜜心是萬法之體故。
約喻第一，以一十四行之略，能攝二十萬頌之廣，
為般若部中之心，如人心藏是一身之要也。
約果，揀非緣慮集起之心，下云心無罣礙究竟涅槃。
約因，後三俱通唯識，頌云金剛道後異熟空故。
又般若因名觀智心，無相無為，下云無智之智是也。
蜜多果名真空心，無住無動，下云無得之得是也。 ^893b46

梵語欲底修多羅，此云契經。
契謂上契三世之佛，中契三空之理，下契三聚之機。
經謂常住所證覺性，貫穿所知法義，攝持所化眾生。
開為三對：初、教義，般若心是所詮義，經是能詮之教。
二、就義中分總別對，心是諸法之總，稱為總相法門；
般若因，蜜多果，是別相法也。
亦名法喻對，般若等法也，心喻也，即般若內統歸要妙之義，
況人心藏為主為要，統極之本。
三、就別法中分因果對，或智悲對，般若是因修觀智，波羅蜜多是果地悲化。
亦名體用對，般若是體，此智慧體，神悟玄奧，
妙證真源也；波羅是用，此到彼岸功用，
翻盡生死之處，超至真空之際，即揀不到彼岸用也。
具三對義，故立斯名。
other:: 
# 譯人

commentary::  ^893c22

△次譯人。
orig::  ^893c46

唐三藏法師玄奘奉詔譯。
commentary::  ^893c48

唐洛州緱氏人，俗姓陳，隨兄長腱法師出家淨土寺。
年十一誦維摩、法華，二十一講心論，時號神人。
貞觀三年仲秋朔，往西域取經，至#CB15583;賓國，
道險，虎豹不可過。
遇一老僧，面瘡體血，衣服被污，愍將向寺，
施與衣服飲食之具，獨坐床上，口授心經，因常誦習。
遂得山川平易，道路開通，虎豹潛形，魔鬼遁跡。
經歷百五十國，至舍衛城，取經六百五十七部。
以貞觀十九年春正月還京，於玉華臺翻譯經論，
總一千三百三十卷，共成七十五部。
年五十六臥疾，見大蓮花，鮮白光色，及見佛相，
右脇而逝，葬於白鹿原。
此與什本大同小異。
other:: 
# 文義

commentary::  ^894a2

△十、別解文義。〔二〕初、顯了般若。
謂經是顯了明說，令解生慧，滅煩惱障故。
於中分三：一、序自行深般若〔同諸經序分〕。
orig::  ^894a24

觀自在，菩薩行深般若波羅蜜多時，照見五蘊皆空，度一切苦厄。
commentary::  ^894a30

初句能觀人。
梵語縛嚕枳帝濕伐囉，此云觀自在，或云觀世音。
實相觀照，救世自在，此約智悲釋。
又觀音救苦，恒在那伽，此約慧定釋。
又法華真淨智慈悲五觀，定也；妙觀梵潮勝五音，
慧也，均等自在。又五觀中，前三智也，後二悲也；
五音中，三四悲也，餘三智也。
正顯智悲並運，真俗融通，上同下合，得大自在。
此是帶果行因號也。
果地號正法明如來。 ^894a34

菩謂菩提，翻覺；薩謂薩埵，翻眾生。
以智上求菩提，用悲下救眾生也。 ^894a48

上三字別號，此二字通名。
菩薩西輔彌陀化主，來住普陀香山，廣度眾生，
同歸樂土，觀音自在，良有以也。 ^894b2

二句所行行。
深對淺言：共般若，淺也；不共般若，深也。
人空般若，淺也；法空、俱空般若，深也。
大品云：欲求聲聞乘者，當學般若波羅蜜；
欲求辟支佛者，當學般若波羅蜜；欲求無上菩提者，當學般若波羅蜜。
金剛云：一切賢聖，皆以無為法而有差別。
涅槃明三獸度河，謂象、馬、兔。
華嚴云：諸法實相，三乘皆得，而不名佛。
則知斷證理行，有淺深也。
至於說法度生，法華云：應以聲聞身得度者，
即現聲聞身；應以佛身得度者，即現佛身等。
金剛云：為發大乘者說，為發最上乘者說。
則知度三乘人，三空觀；度一乘人，俱空觀入矣。
今揀淺行，故云深時。 ^894b8

三句，觀行境。
照見者，觀照般若也。
又因地識強智弱，照屬六識，見屬八識，兼慧心所。
果位智強識弱，照屬妙觀察智，見屬大圓鏡智也。
五蘊，境也，自他凡聖俱攝。
梵語塞徤陀，此云蘊，積聚義。
或翻陰，葢覆義。積聚有為，葢覆真性故。
嚕伴翻色，乃堅固想成，質礙為相。
謂四大所成根塵等法，色空為際。
尾也難喃翻受，乃虗明想成，領納為相。
謂領納苦樂不苦樂境，觸離為際。
三倪也喃翻想，乃融通想成，取像為相。
謂取種種像，與念相應，記忘為際。
三塞歌囉翻行，乃幽隱想成，遷流為相。
謂心心所法，川流不息，生滅為際。
尾野喃翻識，乃罔象想成，了別為相。
謂於所緣境，熾然了別，合〔六和〕湛〔一精〕為際。
皆空者，梵語#CB02122;達，翻空實相般若也。
上之照見三空，無分別慧。
此之蘊空三空，法性理境。
蘊中無我即人空，蘊本不生即法空，蘊空亦空即俱空。
故什本云：色空故無壞相，受空故無納相，
想空故無知相，行空故無作相，識空故無覺相。
大品云：色如聚沫，受如泡珠，想如陽#CB08504;，
行如芭蕉，識如幻化，並非實相。
楞嚴云：幻妄稱相，緣有合離，妄成生滅。
故真體為性，一切法性本自不生。
故蘊中三空法性，唯深慧所能見也。 ^894b30

四句明利益。
超脫曰度，如刀斬物曰切，一切統攝自他九法界也。
苦謂五苦，即生、老、病、死〔一〕，求不得〔二〕，愛別離
〔三〕，怨憎會〔四〕，五陰熾盛〔五〕，苦也。
廣則二苦、三苦、八苦、十苦〔楞嚴〕，百一十苦
〔菩薩善戒〕等。厄謂七難，即水、火、風、刀、鬼、
枷、賊也。廣則三災、六災〔大三災、小三災〕，
八難、十難〔楞嚴〕，百萬障〔華嚴〕難等。
證見第一義空，二死障惱斯盡，二種果得，一真理顯也。
又眾生不修，見有蘊苦，如水結冰，受寒困厄。
菩薩修觀，蘊空無苦，如冰化水，得陽和樂，
則行止功過，可勿思乎。 ^894c24

宋譯云：爾時世尊即入甚深光明，宣說正法三摩地。
時觀自在菩薩在佛會中，已能修行甚深般若波羅蜜多，觀見五蘊自性皆空。
唐不空云：菩薩白言：我欲於會中說諸菩薩普徧智藏般若波羅蜜多心，
蒙佛聽許，入慧光定，照五蘊空，度苦厄等。
故此一節為諸經序文。 ^894c42

△二、正教第一義空，同諸經正宗分。
於中二：先修因。〔三〕一、觀五蘊空。
orig::  ^895a6

舍利子，色不異空，空不異色；色即是空，空即是色。
受、想、行、識亦復如是。
commentary::  ^895a10

施護本云：舍利子白觀自在菩薩言：若有人欲修學甚深般若門者，
當云何修學？時觀自在菩薩呼名而告之。
故此節去，皆屬正宗文也。 ^895a14

初句舉行人。 ^895a18

梵語舍利、弗呾囉，連父母稱名。
舍利母名翻身，身端嚴故。
又云珠云鷺，眼如明珠鶖鷺故。
弗呾囉父名翻圓滿，論義圓滿，故論師也。
亦翻子，是舍利女之子也。
連為號者，不忘親故。
佛弟子中，智慧第一，般若轉教，四弟推尊。 ^895a20

次色四句，明觀法。
宋譯云：觀自在菩薩告尊者言：若欲學此甚深般若，當觀五蘊自性皆空。
伏疑難云：色是有法，云何皆空？
故答釋曰：色不異空，以色幻相不異空無相故。
又色即是空，以色本無生性即空無生性故。
〔初句約相，三句約性。〕
又伏難云：空是無法，云何容色？
故又答曰：空不異色，以空無相不異色幻相故。
又空即是色，以空無生性即色無生性故。 ^895a30

亦可〔順次解釋〕。人天疑色實有，故告色不異空，
謂色幻相，不異空無相也。
二乘疑空實無，故告空不異色，謂空無相，不異色幻相也。
相宗菩薩，疑色為法相，故告色即是空，
謂色本無生性，即是空無生性也。
空宗菩薩，疑空為無相，故告空即是色，
謂空無生性，即是色無生性也。
〔空相大乘，了法無生，作體空觀，故說即是。〕
賢首疏云，色是幻色，必不礙空。
〔色不異空。〕空是真空，必不礙色。
〔空不異色。〕順釋明色空不異也。
又云，若礙於色，即是斷空，非真空故。
若礙於空，即是實色，非幻色故。
〔空即是色。〕反顯明色空相即也。 ^895a42

又初句即杜順會色歸空觀，天台從假入空觀。
二句即杜順明空入色觀，天台從空入假觀。
三四句即杜順色空無礙〔出法界觀〕觀，
天台空假平等〔出纓絡經〕觀。 ^895b16

經云：般若非有相、非無相、非亦有亦無相、非非有非無相。
若能離四句〔有無存泯句也，四相四性俱攝在內〕、
絕百非，方是甚深般若觀門，故以四句曉之也。 ^895b22

楞嚴云：汝原不知如來藏中，性色真空，
〔色不異空，色即是空。〕
性空真色，〔空不異色，空即是色。〕
清淨本然，周徧法界，隨眾生心，應所知量。
菩薩告以四句，不其然乎？
若以水喻，應云：冰不異水，水不異冰。
冰即是水，水即是冰。
冰水皆幻相，濕性是不異。
又以金喻，亦云：器不異金，金不異器。
器即是金，金即是器。
器金亦幻相，堅性同無異。
設遇沙冰泥水，鍍器鑛金，是異不即矣。
凡聖迷悟若此。 ^895b32

後受二句例餘蘊。
色空無相性，本寂滅既爾，餘四蘊法遠，離性相亦然。 ^895c2

色法四句三觀如此，餘受想等四句三觀亦若是也。 ^895c4

受不異空，乃至識不異空，空觀也。
空不異受，乃至空不異識，假觀也。
即受即空，乃至即空即識，中觀也。 ^895c6

以真空性識，即離無礙故。 ^895c10

△二、明六相空
orig::  ^895c12

舍利子！是諸法空相，不生不滅、不垢不淨、不增不減。
commentary::  ^895c14

是諸法者，望上五蘊，望下處界等。
空者，謂第一義空、二空〔唯識〕、三空〔楞嚴〕、
七空〔楞伽〕、十空〔梵網〕、十八空〔大品〕、二十空等。
相者，謂生滅等六相。
約觀釋之，是即我空，法即法空，空即俱空。
又諸法假觀、空相、空觀，合為中道觀也。 ^895c16

生滅約體，以真空體，非前際生，非後際滅，
絕常絕斷，故云不生滅也。
垢淨約相，以真空相，非迷時垢，非悟時淨，
離有離無，故云不垢淨也。
增減約用，以真空用，非聖位增，非凡位減，
超異超一，故云不增減也。 ^895c26

又生滅世間蘊處界法，垢淨出世諦緣智法，增減上上菩提涅槃法。
就世法言，蘊是生滅，處是垢淨，界是增減。
出世法言，十二因緣生滅四諦，垢淨智得增減。
真空離此，故云不也。 ^895c34

又不生實諦觀，不滅世諦觀，合名第一義諦觀〔梵網〕。
不垢空性觀，不淨色相觀，兼則中心觀〔仁王〕。
不增無為觀，不減有為觀，連成性空觀〔梵網〕。
又不生滅，生空觀也。
不垢淨，法空觀也。
不增減，俱空觀〔楞嚴〕也。
六相既遣，空理自顯。 ^895c40

如冰未銷，自有凝散污潔巨細等相。
今既化為一水，便歸不生不滅體矣。
真空亦然。 ^896a2

△三、示諸法空。 ^896a4

一、世間法，三科共三十五。
二、出世法，三門共十八。
總五十三。若加六入，名四科。
因緣中開生起、還滅二門，智得前加十度，即成八十一法。
就經文明，一、五蘊，二、五苦，三、七厄難，四、
六相，五十二處，六十八界，七十二因緣，
八、四諦，九、二空行，十三心，十一、二果，十二、
五呪，亦有八十一法，皆是般若真空相也。 ^896a6

中分為二：先、世間法空；
orig::  ^896a18

是故空中無色，無受、想、行、識。
無眼、耳、鼻、舌、身、意，無色、聲、香、味、觸、法，無眼界乃至無意識界。
commentary::  ^896a20

是故空中承上接下之詞，以是六相俱盡，始成般若真空。
又真空中，不但空彼六相，即此色蘊等法亦空，故云空中無色等也。
所謂瀰滿清淨，中不容他。 ^896a24

世間法相有三：一、五蘊門，此為愚心不愚色者，
利根而說，故合色為一，開心為四也。 ^896a32

而云無者，楞嚴明色如空中眼花，受如空手摩觸，
想如空談酢梅，行如空泡瀑布，識如空餉孔瓶，
理實皆悉不壞色等，以自性空不待壞故。
楞伽云：謂一切法自他共相皆不生故，名為相空。
謂一切法自性不生，名自性空。
下並準知。 ^896a34

二十二處門。內六根，外六塵，名十二處。
處者，所也。根塵各有內外所在也。
乃為愚色不愚心者，中根而說。
故合心為一分半，謂意處全，法處半分。
開色為十分半，謂五根五塵，法處半分也。 ^896a46

眼等名六根，能生為義，生識性故。
亦名六入，吸取為義，吸塵境故。
斫蒭翻眼，如蒲萄朵，見精暎色。
戍嚕怛囉翻耳，如新卷葉，聽精暎聲。
喝囉拏翻鼻，如雙垂爪，齅精暎香。
時吃縛翻舌，如初偃月，嘗精暎味。
歌野翻身，如腰皷顙，覺精暎觸。
摩囉翻意，如幽室見，知精暎法。
亦云無者，楞嚴云：因緣和合，虗妄有生；
因緣別離，虗妄名滅。
殊不知生滅本真空性，性真空中求於生滅，了無所得也。 ^896b4

色等名六塵，染污為義，染根識故。
路伴翻色，青黃長短也。
設沒囉翻聲，男女絃管也。
獻#CB00501;辣翻香，沉檀龍麝也。
佐塞翻味，甜酸飲食也。
仡囉瑟吒耶翻觸，冷煖衣服也。
達哩摩翻法，過現影像也。
據楞嚴，色屬明暗，聲通動靜，香該通塞，
味兼恬變，觸連離合，法統生滅。 ^896b20

俱曰無者，經云：觀相元妄，無可指陳，猶邀空花，結為空果。
觀性元真，惟妙覺空，妙覺空心，先非色法。 ^896b30

三十八界門，內六根，外六塵，中六識，名十八界。
界者，界畔種族義。
識與根塵共相隣界，各有種族也。
斯為心色俱愚者鈍根而說，故心色俱開。
謂開心為七分半，即六識、意根、法界、心所半分；
開色為十分半，即五根、五塵、法界、無表半分也。 ^896b36

根塵名義如上。六識者，了別為義。
眼色為緣生於眼識，分別明暗等色，乃至意法為緣生於意識，
分別生滅等法。 ^896b44

無眼界者，楞嚴云：當知眼色為緣，生眼識界，三處都無。
乃至者，超略之詞，影略耳鼻舌身四識界也。
無意識界者，楞嚴云：當知意法為緣，生意識界，三處都無。
瑜伽云：蘊處及界等，遠離諸性相。
能取所取〔二取〕執〔二執〕，諸法悉無我。
平等如虗空〔我空〕，自性本不生〔法空〕。
空性圓寂故，纖界不立，真第一空。 ^896c2

此如冰人五蘊六根，外觀六瓶六色之冰，
如處界等，今遇火日之時，總成一汪水矣，不空何待？ ^896c12

△次出世法空
orig::  ^896c16

無無明亦無無明盡，乃至無老死亦無老死盡。
無苦、集、滅、道。 ^896c18

無智亦無得。
以無所得故。
commentary::  ^896c20

出世法相亦三：一、因緣門，此為中乘緣覺而說。
一、無明，迷暗也，煩惱障惑道。
二、行，造作也，業障業道。
此二支屬過去因。
三、識，分別也。初托母胎，起一心意妄念。
四、名色，名是心，受、想、行、識四蘊也；色是身，色蘊也。
五、六，入胎中成六根也。
六、觸，出胎後三、四歲，六根對六塵也。
七、受，五、六至十三歲，領納前境，違順苦樂也。
此五支報障苦道，屬現在果。
八、愛，十四至十八、九，貪戀男女、銀錢、五欲等事也。
九、取，二十已後，於五塵境廣徧追求也。
此二煩惱障惑道。
十、有，既有塵欲，作有漏業，當生三有也。
此一業障業道，兼上為三支，成未來因。
十一、生，四生，六道中受生也。
十二、老死，既生五蘊身後，畢至熟壞時也。
此二支報障苦道，屬未來果。 ^896c22

然十二支作二門觀：一、生起門，謂無明緣行，乃至生緣老死。
今云無無明乃至無老死者，以其緣生性空故也。
二、還滅門，謂無明滅則行滅，乃至生滅則老死滅。
今云亦無無明盡乃至亦無老死盡者，以其無生真空故也。
楞嚴云：真性有為空，緣生故如幻；無為無起滅，不實如空花。 ^896c46

喻一氷凍。支佛獨宿雪峰，朝看十二氷城雪園，至昏暮時並不可得。 ^897a10

二、四諦門，此為小乘聲聞而說。
一、苦諦，是生死報果也，令彼厭；二、集諦，
是煩惱業因也，令彼斷此二世間因果；
三、滅諦，是涅槃理果也，令彼欣；四、道諦，
是正助行因也，令彼修此二出世因果。
觀四諦空，成羅漢道，然與前門開合異耳。
謂無明、行、愛、取、有五支，合為集諦；餘識、
名色、入、觸、受、生、老死七支，開為苦諦；觀因緣智，
即為道諦；十二支滅，即為滅諦； ^897a14

盡云無者，出世對世間說，既無苦集，何有滅道？
因緣尚空，四諦安寄？
金剛云：實無有法名阿羅漢。 ^897a28

喻雪目連，降一冰龍。
暑天想起，影迹無踪。 ^897a30

三、二法門，此為大乘菩薩而說。
據楞嚴，智得通前徹後，今經義可上下法專衍門。
智謂二空觀智，得即二空理境，豈不小大俱通？
智乃六度中一，得是波羅密果，豈不局一大乘？ ^897a34

並云無者，二空對治二執，智慧為度愚癡，
愚執不立，空智何有？
楞嚴云：猶非真非真，云何見所見？
金剛云：佛說般若波羅蜜，即非般若波羅蜜。
又云：實無有法名為菩薩。 ^897a40

如冰文殊烘火，觀氷盤珠，頃刻洋去，有何跡耶？ ^897a46

以句終歸一空也。
因由曰：以不但無智無得，即諦緣蘊界，皆空無法。
非但空中無法，即此空亦無得。
楞伽遣二無我，維摩空病亦空，楞嚴俱空不生，
仁王法空故空，正此義也。
故者，牒前起後之詞。 ^897b2

問：前云空即是色，今何空滅色耶？
答：前雖存而未嘗不盡，論云：因緣所生法，我說即是空。
今都亡而未嘗不立，論云：以有空義故，一切法得成。
審前後上下文，自知義意。 ^897b8

△次證果。〔二〕一、菩薩究竟真空涅槃。
orig::  ^897b16

菩提薩埵依般若波羅蜜多故。
心無罣礙，無罣礙故，無有恐怖，遠離顛倒夢想。 ^897b18

究竟涅槃。
commentary::  ^897b20

先舉人依法。菩提云覺道，薩埵云有情。
一、約境，所求所度，有情之中稱覺悟者；
二、約心，能證能斷，有覺悟之智，去情慮之識；
三、約能所，所求是佛覺果，能求有情因也。
略稱菩薩、大乘人名。 ^897b22

般若真空智，波羅解脫境，最上乘法。
金剛云：第一波羅蜜，即非第一波羅蜜。
梵網云：第一義空慧門，空空慧門，空空復空慧門，空空復空空慧門。
斯之謂也。 ^897b28

次斷障得果。罣礙有為無為業障，染淨善惡等，現在心也。
恐怖有漏無漏苦報，分段變易等，未來心也。
倒想有相無相煩惱，見愛無明等，過去心也。 ^897b36

對前法言，結縛礙也。
色塵處諦，不垢不淨觀，斷生死怖也。
受行蘊根因緣，不生不滅觀，斷癡惑夢也。
識想界智，不增不減觀，斷三心既不可得，故無而又離也。 ^897b40

涅槃斷果，究竟得入無餘也。
梵語摩訶般涅槃那，華言大滅度。
大是法身，滅是解脫，度是般若。
此之三德，非別外有。
迷即三障，悟即三德。
三障若空，三德乃顯。
所謂生死即法身，煩惱即般若，結業即解脫。
自非般若觀照功德，不能開顯。
譬如磨鏡，垢盡明現。 ^897c2

猶氷彌勒朝陽，放布袋水，流入大寂滅海，澄渟皎潔也。
故此涅槃，亦空無相。
法華云：究竟涅槃，常寂滅相，終歸於空。 ^897c12

△二、諸佛圓證無相菩提。
orig::  ^897c16

三世諸佛依般若波羅蜜多故。
得阿耨多羅三藐三菩提。
commentary::  ^897c18

先舉人依法，前屬大乘因地，此局一乘果位。
過現未曰三世，三劫各有千佛，故云諸也。
梵語佛陀，華言覺者，一自覺真諦，離心識，
超人天；二覺他俗諦，離色塵，超二乘；三圓覺中諦，
二俱離，超菩薩。具三覺義，稱佛世尊能依人也，般若所依法也。
謂於三性，立三無性以觀：一徧計執性，
作無相觀；二依他起性，作無生觀；三圓成實性，作無性觀。
以此三無性，顯彼真空相，成相三覺德，更無別門也。 ^897c22

次得果成覺。菩提，智果也。
得字貫下，菩提徹上。
阿耨多羅，此云無上。
三藐，此云正等。三菩提，此云正覺。
內含三義：一正覺，即如理智，正觀真諦，揀凡外之不正。
二等覺，即如量智，徧觀俗諦，揀權小之不等。
三無上覺，即無礙智，統觀中諦，揀因地有上。
此菩提果，得實無得。
故大品云：無得而得。
金剛云：我於阿耨菩提，無有少法可得。
又云：實無有法，如來得三菩提。
圓覺云：妙圓覺心，本無菩提及與涅槃，亦無成佛及不成佛。 ^897c36

如晒彩色冰佛洋，到妙莊嚴海，森羅自現，非外寶光為美飾也。 ^898a6

問：前云以無所得，今何得二果耶？
答：由前真空有後實相，故得二果。
又由後實相始成前真空，故二果無得。
楞嚴云：圓滿菩提，歸無所得。
詳上二段，密多故字，意自可知。
以上正宗竟。 ^898a10

△三、結通祕密真言〔同諸經流通分〕。
orig::  ^898a18

故知般若波羅蜜多是大神呪，是大明呪，
是無上呪，是無等等呪，能除一切苦，真實不虗。
commentary::  ^898a20

先別開五呪，連般若呪成五名也。
故者，躡前起後，結後成前之意。
謂由前觀照般若，方流後文字般若，故生五呪祕密神章。
又由後文字般若，方顯前觀照般若，故起五蘊真空妙行。 ^898a24

佛般若呪如蜾蠃，苦惱眾生如螟蛉。
教祝七日，化為佛子，故稱為呪。
除障不虗名神，智鑒無昧名明，更無加過名無上，
獨絕無倫名無等等，徹果該因名般若波羅。
此就法釋。 ^898a30

能破煩惱曰神，能破無明曰明，令因行滿曰無上，
令果德圓曰無等，等逆流度生曰般若波羅蜜。
依功能釋。 ^898a38

又約教明神者，呪凡成聖，小教超凡也。
明者，呪染成淨，始教超小也。
無上者，呪妄成真，終教超權也。
無等等者，呪相成性，頓教超漸也。
般若波羅蜜者，呪生成佛，圓教超偏也。 ^898a42

次總顯多能。一切苦如前釋，略言之，滅除分段變易二生死苦，
證得菩提涅槃二種果樂也。
實不虗者，般若勝益為作保任，令諸眾生信受奉行，
如有所疑觀佛菩薩，非般若外別得樂果也。 ^898b2

對五呪顯，破色蘊惱，超劫濁苦，如舠渡過溪澗一百由旬，
到彼安養界中，依正二報，色相莊嚴，歷劫不壞，
一種清樂，神呪功益也。
破受蘊惱，超見濁苦，如艇渡過河港二百由旬，
到彼安養界中，三寶功德，受用樂境，真知灼見，
二種清樂，明呪功益也。 ^898b8

破想蘊惱，超煩惱苦，如艨艟渡湖，過三百由旬，
到安養界十六觀門，想念奧妙，毫無煩惱，
三種清樂，無上呪功益也。 ^898b18

破行蘊惱，超眾生苦，如#CB17385;艞渡江，
過四百由旬，到安養界，七日十念，行為淨業，
好善眾生，四種清樂，無等呪功益也。 ^898b24

破識蘊惱，超命濁苦，如艆#CB15721;渡過大海五百由旬，
到安養界中，三輩九品，識心快活，上妙壽命，
五種清樂，般若呪功益也。 ^898b28

又佛說五呪利民，比如大海水潛流四天下，
沖成江湖河澗，民實生活，豈困苦耶？ ^898b32

如斯離苦得樂，非般若不能觀，自在能行，故能自度度他一切苦也。 ^898b36

上顯了竟。 ^898b38

△二、祕密般若。謂呪是祕密真言，令誦生福，滅罪業障故。
orig::  ^898b40

故說般若波羅蜜多呪。
即說呪曰：
commentary::  ^898b44

先標名神明上等，別顯般若蜜多總結。
故者，承上起下也。
名多益廣已彰呪詞，語句未出故為陳說。
梵語怛你也，他此翻即說。
呪曰：或云所謂。
orig::  ^898b46

揭諦，揭諦，波羅揭諦，波羅僧揭諦，菩提薩婆訶
commentary::  ^898c4

呪有二義：一、不可說，以諸佛密語具多意義，
非因位所解，但當誦持，除障增福。
二、亦可說，以佛祖經論自為解釋，今依教詮量，
令人悟入，斷惑證真。 ^898c6

揭諦，此云去度，深慧功能復重言者，自度度他也。
波羅，此云彼岸，度去所到處也。
僧者，云總普眾，謂自他普度九界眾生，總到彼岸也。
菩提，此云覺道，謂至何等彼岸，乃大菩提涅槃處也。
薩婆訶，此云速疾成就，令前所作速成疾就也。 ^898c10

初言揭諦是大神呪，除生老病死苦，即以文字般若度人天小教也。 ^898c20

重言揭諦是大明呪，除求不得苦，即以觀照般若度始教三乘人也。 ^898c24

波羅揭諦是無上呪，除愛別離苦，即境界般若度，終教大乘人也。 ^898c26

波羅僧揭諦是無等等呪，除怨憎會苦，即眷屬般若度頓教一乘人也。 ^898c28

菩提薩婆訶是般若波羅蜜多呪，除五陰熾盛苦，即實相般若度圓教最上乘人也。 ^898c32

對顯般若，初一揭諦，觀自在序分也。
次復揭諦，正宗中舍利子，色不異空等也。
波羅揭諦，諸法空相四句也。
波羅僧揭諦，是故空中無色下去文也。
菩提二字，從菩提薩埵至三菩提是也。
薩婆訶，故知般若是大神呪流通文也。 ^898c34

配釋經題。揭諦二句，般若也。
波羅羯諦二句，波羅蜜多也。
菩提薩訶，心經也。 ^898c44

故知經即顯呪，呪即密經，隱顯融通，第一義心徹矣。
佛語心妙為何如哉？
other:: 
# 頌
 ^898c46

閣筆頌曰：
　　甚深般若，絕相真空。
　依教讚釋，事義重重。
　　普願來學，宗通說通。
般若心經事觀解卷上
 ^899a4
